title: Seppälä (Pietari)

text: Seppälä () on entinen kylä ja historiallinen kaupunginosa Pietariin kuuluvassa Siestarjoen kaupungissa Venäjällä. Se sijaitsee samannimisen rautatieaseman lähellä 30 kilometriä Pietarin keskustasta luoteeseen.


title: Seppälä (Pietari)

text: 1800-luvun loppupuolella seudulle syntyi huvila-asutus. Siellä on syntynyt taiteilija Ivan Bilibin. Vuonna 1956 paikkakunta liitettiin Siestarjokeen. Lähistöllä sijaitsevat Gagarkan ja Tarhovskin metsäpuistot.


title: Jäätiköiden virtaus

text: Jäätiköiden virtaus on jäätiköiden liikettä oman painonsa ansiosta. Jää liikkuu, koska se on muovautuvaa suurissa paineissa, ja joillakin alueilla paine ja kitka sulattavat jäätä vedeksi. Vesi lisää jään muovautuvuutta ja liukastaa alustaa. Jään liikenopeus riippuu muun muassa siihen kohdistuvasta rasituksesta ja jään lämpötilasta. Kylmät, loivat mannerjäätiköt virtaavat erittäin hitaasti, mutta jyrkät, lämpimät jäätiköt hyvin nopeasti.


title: Jäätiköiden virtaus

text: Selvimmin jään virtaus näkyy vuoristojen jäävirroissa. Jäätiköt virtaavat vuoristosta hitaasti kohti alavampia alueita, tai tasaisella maalla olevan paksun jääkentän keskustasta kohti ohuempia reunoja. Jäätiköiden virtaus muovaa usein näkyvästi jäätikön tai jääkentän muotoa. Se synnyttää myös mereen uusia jäävuoria, jotka siis ovat jäätiköistä lohjenneita kappaleita.


title: Jäätiköiden virtaus

text: 1800-luvulla ajatuksen Grönlannin jäätikön virtauksesta esitti Hinrich Rink. Varsinkin vuoristojäätiköiden virtaus on hyvin todennettu ja näkyy monesti jäätiköiden muodostakin. Esimerkiksi Grönlannissa ja Etelämantereella jäätiköiden liikettä on mitattu nykyisin mm. geodeettisilla ja tutkasatelliiteilla. Vuoristojäätikön liike riippuu jään paksuudesta, liukukulmasta, alustakourusta ja tapahtuu yleensä nopeudella 0,1–2 m päivässä. Monet vuoristojäätiköt virtaavat päivällä nopeammin kuin yöllä. Suurimmillaan nopeus voi olla 11–75 metriä päivässä. Grönlannin mannerjään ulosvirtausjäätiköt purkavat jäävuoria mereen jopa 20 metrin päivävauhtia. Grönlannissa jää virtaa vuorten välistä mereen yleensä vauhdilla 1–4 km/v, jopa yli 7 km/v.


title: Jäätiköiden virtaus

text: Mannerjäätikkö virtaa ulospäin jäätiköiden keskellä olevista satulamaisista harjanteista ja jääkupoleista, jotka toimivat virtauksen jakajina. Harjanteissa ja kupoleissa virtaus on hidasta. Nykyään mannerjäätiköiden virtausta on tutkittu satelliiteilla tehdyillä tutkamittauksilla ja myös laadittu erilaisia kilpailevia tietokonemalleja virtauksille. Mittauksiin osin sovitettujen mallien mukaan jää virtaa laajoilla alueilla hyvin hitaasti, alle 10 metriä vuodessa.


title: Jäätiköiden virtaus

text: Vuoristojäätikön keskiosien jää liikkuu nopeammin kuin reunoilla, ja jäätikön alussa ja lopussa liike on keskustaa hitaampaa. Pintajää liikkuu hitaammin kuin keskiosien jää. Pohjajäänkin liike on hitaampaa. Mutta tyypillisesti Etelämantereen 1 200–1 300 metrin korkeudessa olevilla laajoilla rinnealueilla jää virtaa noin 10 m/v, jopa 17 m/v, joka on mitattu 200 metriä etelään Mirnyin tutkimusasemasta.


title: Jäätiköiden virtaus

text: Jäätikön virtauksen perussyinä ovat jään sisäinen muodonmuutos jään oman painon synnyttämissä suurissa paineissa, paineen sulattaman veden voitelema liukuminen alustalla sekä mahdollisen pehmeän alustan muovautuminen jään liikkeen takia. Lauhkeilla alueilla jää liikkuu pääosin pohjaveden takia, ja kylmillä sisäisen muovautuvuuden takia. Hyvin paksu jäätikkö saattaa liikkua pohjalla olevan maalämmön takia sulaneen veden takia. Pohjaveden lisäksi myös alustan muovautuva maalaji- tai kivilajikerros saattaa edistää jäätikön liikettä.


title: Jäätiköiden virtaus

text: Kaikki jäätikön virtaussyyt saavat energiansa loppujen lopuksi maan vetovoimasta, eli jää tavallaan liukuu maanvyöryn tavoin rinnettä alas. Osan jään liikkeistä selittänee imuilmiö. Tämä näkyy siinä, että esimerkiksi Grönlannin pohjoisosissa jää virtaa hyvin hitaasti tai ei lainkaan, kun jäävirta ei ime.


title: Jäätiköiden virtaus

text: Lisäksi jää virtaa sen alustan muokkautumisen takia. Muun muassa alustan sedimentit muuttuvat. Jää muuttaa virtauksellaan ja painollaan alustaa siten, että jään on ajan kuluessa yhä helpompi liikkua. Myös varsinkin lauhkeassa jäässä olevan kivi- jne. kuorman äkillinen kasvu lisää jään muodonmuutosnopeutta, mutta yleensä jään sisällä oleva kiviaineksen kuorma tekee jäätiköstä jäykemmän.


title: Jäätiköiden virtaus

text: Jään liike pohjautuu osin sen sisäisiin muutoksiin, jotka syntyvät paineen, jo käynnissä olevan virtauksen ja muiden tekijöiden aiheuttamasta rasituksesta. Painovoima synnyttää jäähän jään painosta johtuvan paineen, ja esimerkiksi jään asemasta rinteessä johtuvan leikkausjännityksen. Hieman yleistäen jää muuttuu suuren paineen tai muun rasituksen takia muovautuvaksi eli plastiseksi. Tätä sanotaan jään deformoitumiseksi. Miten paksu jää alkaa muovautua, riippuu rinteen jyrkkyydestä. Jyrkässä rinteessä ohutkin jää muovautuu, koska painovoima kohdistaa siihen kovan stressin.


title: Jäätiköiden virtaus

text: Kun jään paksuus ja paine kasvaa yli tietyn rajan, jääkiteet muokkautuvat uudelleen, mikä mahdollistaa jään muovautumisen. Jääkiteet nimittäin järjestyvät yhdensuuntaisiksi kerroksiksi, jotka voivat leikkausjännityksen takia liukua toistensa ohi kuin korttipakan kortit. Jääkiteet hajoavat liuskoiksi. Jään muovautuminen on myös mahdollista siten, että sen kiteiden atomikerrokset liukuvat toistensa ohi.


title: Jäätiköiden virtaus

text: Alle 30 metriä paksu jää vain jyrkässä rinteessä, jossa jäähän kohdistuva muovaava rasitus on hyvin suuri. Jo 30–50 metriä paksu jää muuttuu kimmoisaksi, ja yli 50 metriä paksu jää alkaa virtaamaan. Jää muuttuu silloin ennen murtumistaan jossain määrin taipuisaksi tai siirappimaiseksi. Kun jäähän kohdistuu paine, se käyttäytyy ensin elastisesti, sitten jossain määrin viskoosin nesteen tavoin, mutta paineen edelleen kasvaessa lähestyy plastista ainetta. Jään paine ja siihen kohdistuva rasitus riippuvat toisistaan Glenin lain mukaan. Jään viskoosisuus, plastisuus ja muut ominaisuudet riippuvat voimakkaasti lämpötilasta. Jää on taipuisaa lähellä sulamispistettään. Jää muovautuu kymmenen kertaa heikommin kylmässä –15 °C kuin lähellä 0 °C, ja jokainen lämpötilan aleneminen 15 °C pienentää jään muovautuvuutta kymmenesosaansa.


title: Jäätiköiden virtaus

text: Vuoristojäätiköiden virtaamisnopeus "u" voidaan laskea, kun jäätikön paksuus on "h", jäätikön valumiskulma on formula_1


title: Jäätiköiden virtaus

text: missä formula_3 ja formula_4 ovat kertoimia.


title: Jäätiköiden virtaus

text: Lämpimässä sateisessa Washingtonin osavaltiossa oleva South Cascade Glacier muuttuu virtaavaksi eli deformoituu jääksi neljässä vuodessa ja kymmenen metrin syvyydessä, mutta Antarktiksella muutos vie 150 metriä ja muutaman tuhatta vuotta. Glenin lain mukaan esimerkiksi suuri kylmäpohjainen mannerjäätikkö deformoituu eniten jäätikön pohjaosissa, jossa on suuria jännityksiä. Glenin lain mukaan laskettu jäätikön virtausnopeus pinnalla on tavallisesti pienempi kuin todellinen virtausnopeus. Esimerkiksi jäätiköiden poikkileikkaus on pääteltävissä siitä, että ne ovat osin plastisia.


title: Jäätiköiden virtaus

text: Lauhkean jäätikön liikkumisen pääasiallinen syy on se, että sen pohja liukuu veden voiteleman alustan yli. Monesti, joskaan ei aina, jäätikön pohjalla on sulaa vettä. Jää virtaa monesti veden tai kostean, veden liukastaman sedimentin yllä. Paksun jäätikön aiheuttama paine ja virtauskitka sulattaa veden joissain kohdin jäätikön pohjaa. Jään sulamispiste nimittäin alenee paineen kasvaessa.


title: Jäätiköiden virtaus

text: Jäätiköiden sisässä onkin monesti vettä erilaisissa tunneleissa ja onkaloissa. Ne ovat merkittävin tie sulavedelle, joka pyrkii kohti jäätikön pohjaa. Kun etelänavalla porattiin a969 2164 metrin läpimittainen reikä, sen pohjalta löytyi sulaa vettä, vaikka keskilämpötila on pinnalla –30 °C.


title: Jäätiköiden virtaus

text: Jään liukumisen tutkiminen on vaikeaa ja käytännössä jään liukumista pysytään havainnoimaan vain jään reunaosien tunneleissa. Havaintojen mukaan pohjan liukuminen riippuu siellä olevan veden paineesta. Näin ollen jään liukumisen tarkkaa syytä ei tunneta, vaikka muutama perusajatus onkin siitä esitetty. Se miten tarkkaan ottaen alusta vaikuttaa jään liukumiseen, on suurin jäätikkötieteen ratkaisematon ongelma. Esimerkiksi Weertmanin esittämän vesikalvon oleminen jään ja sen alustan välillä on todistamatta, mutta melko varmoja ollaan että jään liukumisen aiheuttama kitkalämpö ja maalämpö luovat ainakin ajoittain sulavesikalvon jään pohjalle. Monesti jää liukuu epätasaisen alustan yli siten että jää sulaa kohoumien edellä ja jäätyy uudestaan kohoumien takana. Tämä johtuu siitä, että kohouman edellä paine nousee niin korkeaksi, että suuripaineisen jään painesulaminen on mahdollista. Tämä on Weertmanin vuonna 1957 esittämä teoria. Jää virtaa siis osin myös siksi, että liukumisesta syntyneisiin murtumakohtiin syntyy uutta jäätä.


title: Jäätiköiden virtaus

text: Jään virtaus on erittäin hidasta mannerjäätiköiden keskusalueilla, koska jää on siellä kylmää ja jään pinta on hyvin loiva. Jää ei pysty siellä välttämättä liukumaan alustalla. Mutta reunoilla virtaus voi olla joskus huomattavan nopeaa, kun jään virtauksen synnyttämä kitka sulattaa vettä hyvin paljon, mikä kiihdyttää ketjureaktion tavoin jään nopeutta huomattavasti. Tämä ilmiö tulee erityisen hyvin esille jäävirroissa. Vesi edistää myös jäätikön sisäistä muodonmuutosta eli deformaatiota eli pyrkii muuttamaan jään muovautuvaksi. Duvalin mukaan vesimäärä lisää jään ryömimisnopeutta. Kun vesipitoisuus kasvaa jäässä 0,1%:sta yhteen prosenttiin, jään muodonmuutosnopeus kasvaa 10-kertaiseksi vakiopaineessa.


title: Jäätiköiden virtaus

text: Alustan muokkautuminen jäätikön vaikutuksesta edistää joskus jään liikettä. Vaikka tutkijoilla on muutama yllä kuvattuja elementtejä sisältävä teoria jäätikön liikkeen perussyistä, täsmällistä mekanismia ei ole kyetty nimeämään varsinkaan kylmille mannerjäätiköille., koska paksun jään alustan oloja on vaikea tutkia. Lisäksi paksun mannerjään keskusta on jään painon aiheuttamassa kuopassa.


title: Jäätiköiden virtaus

text: Jää ei aina liiku nopeasti tai hankaa kalliota. Kylmäpohjaisen mannerjäätikön pohjaosa on jäätynyt kiinni kallioon, vaikka ylempänä oleva jää saattaa liikkua. Tämä näkyy esimerkiksi Etelämantereen jäänalisessa Gurtsev-vuoristossa, josta otettu jäänalainen luotauskuva näyttää melko kulumattomia pinnanmuotoja. Samoin Etelä-Patagonian paksun jäätikön alle olevat vuoret eivät ole niin kuluneita kuin Pohjois-Patagonian vuoret. Osaltaan Pohjois-Patagonian vuorten kulumisen on aiheuttanut mannerlaattojen rajakohta. Sekä Pohjois- että Etelä-Patagoniassa jään liike on nopeaa alhaalla vuoristossa ja ohuemman jään kohdalla.


title: Jäätiköiden virtaus

text: Jäätiköiden vetäytymistä säätelee lähinnä niiden sulaminen, jota tapahtuu eniten reunoilla. Monesti kylmän ilmaston jäätikkö on jäätynyt päätteestään kiinni.


title: Jäätiköiden virtaus

text: Jos ilmasto lämpiää, kylmäpohjaisen jäätikön pohjalämpötila nousee painesulamispisteeseen. Samoin vaikuttaa jäätikön massan kasvu. Jos lumentulon määrä kasvaa, jää muokkautuu eli deformoituu, mikä tuottaa deformaatiossa syntynyttä kitkalämpöä. Jään pohjalle voi saapua vettä esimerkiksi pintasulamisesta jäässä olevien vetisten luolien kautta. Myös maalämpö voi sulattaa jäätikön pohjaa. Näin jäätikkö voi olla liikkumaton tai virrata eri tekijöiden vuoksi jopa kymmeniätuhansia metrejä vuodessa. Monien jäätiköiden on huomattu virtaavan nopeammin sulamisajan alussa ja joskus rankkasateiden jälkeen. Jää virtaa monesti nopeammin päivällä kuin yöllä. Alustan muoto ja kitka sekä jäätikön paksuus vaikuttavat liikenopeuteen.


title: Jäätiköiden virtaus

text: Joidenkin, mutta ei kaikkien, jäätiköiden tiedetään saavan nopeita "purkauksia" (surge). Tällöin jään virtaus kiihtyy normaalia nopeammaksi. Purkausten väli voi Pohjois-Amerikan jäätikössä olla luokkaa 10–200 vuotta. Ne kestävät muutaman tunnin tai vuoden. Jäätikön nopeus purkauksessa voi olla jopa 5 metriä tunnissa (Bruarjökull Islannissa 1963–1964), tyypillisesti noin 10–100 kertaa normaalia nopeampi. Tämä johtuu jäässä tai alustassa tapahtuvista muutoksista, jota sanotaan jäänjäristykseksi. Purkauksia tapahtuu kymmenien vuosien välein, esim. Variegrad-jäätikössä Alaskassa 16–21 vuoden välein. Purkauksessa jää virtaa jopa 10–100 kertaa normaalia nopeammin. Kun jää virtaa nopeasti, siihen syntyy pinnalle railoja, kuiluja ja jäälohkoja.


title: Jäätiköiden virtaus

text: Jään "syöksypurkaus" on aaltomainen, ja edellään se puristaa jäätä kokoon, kohdallaan paksuntaa ja takanaan ohentaa. Melko samantyyppisilläkään alueilla ei jään virtaus vaihtele purkauksenomaisesti. Purkaus johtuu jäätikön paksuuntumisesta ylhäällä ja sulamisesta alhaalla, mikä jyrkentää jäätikköä. Kun jäätikkö saavuttaa kriittisen profiilin, jää deformoituu ja lähtee liukuun. Liukukitka puolestaan sulattaa jäätä, mikä kiihdyttää jäätikön virtausta, mikä taas sulattaa kitkan kautta enemmän jäätä ja niin edelleen. Tämä panee liikkeelle aaltomaisen purkauksen. Toisten mielestä jäätikön purkaukset johtuvat siitä, että ajoittain sulaveden virtaus pitkin jäänalisia tunneleita estyy. Tämä lisäisi jään alaista vettä ja helpottaisi jään liukumista. Kolmannet taas väittävät jäätikön nopeitten syöksyjaksojen syiksi sitä, että veden kertyminen jään aliseen sedimenttiin muuttaa sen hyvin liukkaaksi..


title: Luomueläintuotanto

text: Luomueläintuotanto tarkoittaa tuotantoeläinten hyödyntämistä mahdollisimman luonnonmukaisella tavalla. Luomueläintuotannon tuotteita ovat esimerkiksi luomusianliha, luomunaudanliha, luomubroileri ja luomukananmunat, sekä lisäksi esimerkiksi luomuvilla ja -untuvat. Luomueläintuotannon määräyksiä Suomessa löytyy Eviran sivuilta .


title: Luomueläintuotanto

text:
Kotieläintaloudessa kiinnitetään erityistä huomiota eläinten lajityypilliseen käyttäytymiseen ja hyvinvointiin sekä luonnollisten, lajinmukaisten rehujen käyttöön. Antibiootteja voidaan käyttää eläinten hoitoon eläinlääkärin ohjeistuksen mukaisesti.
Esimerkiksi kana pääsee luomutilalla kuopsuttamaan maata ja nukkumaan orrella. Sika saa tonkia ja lehmä elää laumassa. Luomueläimiä ei kytketä tai pidetä häkeissä. Ne myös ulkoilevat paljon ja laidunkauden ulkopuolella nauttivat ulkoilmasta jaloittelutarhoissa. Ely–keskus voi myötään poikkeusluvan nautakarjaa kytkettynä pitämiseen, jos nautakarjaa korkeintaan yhteensä 30 eläinyksikköä. Kytkettynä pidettävän nautakarjan on oltava maidon- tai emolehmätuotannossa.


title: Luomueläintuotanto

text: Nautojen, lampaiden, vuohien ja hevosten päivittäisestä rehuannoksesta yli 60 prosenttia tulee olla karkearehua, yleensä tuoretta, kuivattua tai säilöttyä nurmea. Sioille ja siipikarjalle karkearehua annetaan päivittäin. Eläinlajista rippuen ravinnosta 80-100 prosenttia on luomua läpi elinajan.


title: Luomueläintuotanto

text: Luomurehu tuotetaan luomusäädösten mukaisesti ilman keinotekoisia lannoitteita tai kasvinsuojeluaineita. GMO-ainesosia luomurehussa ei sallita.


title: Luomueläintuotanto

text: Lammas ja vuohi ovat ekologisia kotieläimiä, sillä ne ovat pienikokoisia ja eivät kovin vaativia laidunmaiden suhteen. Esimerkiksi vuohi pystyy käyttämään ravinnokseen myös pensaiden ja kaadettujen puiden lehtiä. Pääsääntöisesti lampaat syövät nurmea ja vuohet kaikkiruokaisesti hieman korkeampaa kasvistoa. Vuohia voidaan käyttää laitumien parantamiseen, sillä ne syövät pois sellaisia kasveja, mitä lampaat ja naudat välttävät ja antavat siten levitä. Lampaita ja vuohia voidaan laiduntaa viljelyyn sopimattomilla alueilla, esimerkiksi saarilla ja kivikkoisilla tai korkeuseroiltaan vaihtelevilla alueilla. Lampaat ja vuohet tuottavat kuitenkin merkittävästi kasvihuonekaasu metaania ja molempien ylilaidunnus voi aiheuttaa eroosiota.


title: Luomueläintuotanto

text: Naudoista maitolehmiä laidunnetaan kesäisin nurmilla ja talvisin ne syövät pääasiassa nurmikasveista koostuvaa rehua. Lihanaudoille sen sijaan syötetään lihatuotannon maksimoimiseksi ohraa, maissia ja rypsin/rapsin tai soijapapujen valkuaista. Näiden valkuaispitoisten kasvien kasvatus vaatii nurmikasveja enemmän lannoitteita ja traktorityötä, ja ne sopisivat periaatteessa myös ihmisravinnoksi. Naudan hitaan täysikasvuisuuden saavuttamisen, suuren koon ja ohuen karvapeitteen vuoksi se kuluttaa paljon energiaa pelkkään olemiseen. Naudat vaativat paljon juomavettä, mikä voi muodostua kuivilla alueilla ongelmaksi. Erityisesti lihanaudat tuottavat runsaasti metaania.


title: Luomueläintuotanto

text: Broileri on ekologisempi kuin sika, sillä se on pienikokoisempi ja kasvaa nopeammin. Broilerit ja siat vaativat kuitenkin myös ihmisravinnoksi kelpaavaa ravintoa, kuten ohraa, maissia tai valkuaiskasveja.


title: Luomueläintuotanto

text: Kaikkien kotieläinten lantaa voidaan käyttää luonnonmukaisena lannoitteena pelloilla.


title: Les Stroud

text: Les Stroud (s. 20. lokakuuta 1961 Mimico, Ontario) on Kanadasta kotoisin oleva muusikko, selviytymisekspertti ja elokuvaohjaaja. Ehkäpä parhaiten hänet tunnetaan sarjastaan "Survivorman" (suom. Selviytyjä), jossa hän on sekä kuvaaja että päähenkilö. Sarja tulee Discovery Channelilta ja Discovery Science -kanavalta. Hän juontaa myös kanadalaista tosi-tv-sarjaa nimeltä "Erämaahaaste" ("Survive This"). Sarjassa seurataan kahdeksaa teini-ikäistä, jotka viedään metsään jossa testataan heidän selviytymiskykyjään.


title: Les Stroud

text: Stroud on kunnostautunut huuliharpun soittajana, ja onkin voittanut useita palkintoja sekä musiikillisista että televisiouraan liittyvistä asioista.


title: Lazin kieli

text: Lazin kieli (laziksi "lazuri nena") on Turkissa ja Georgiassa asuvien lazien puhuma eteläkaukasialainen eli kartvelilainen kieli.


title: Lazin kieli

text: Kieltä puhutaan etupäässä koillis-Turkissa Mustanmeren rannalla sijaitsevassa Lazistanissa ja sen lähellä sijaitsevassa Sarpin kylässä Georgiassa. Pieniä lazinkielisiä ryhmiä asuu myös Turkin sisäosissa sekä Adžariassa ja Abhasiassa. Lazin puhujia arvoidaan olevan 130 000–150 000 henkeä.


title: Lazin kieli

text: Lazi jakautuu kolmeen murteeseen. Sen lähin sukukieli on mingreli. Eräät tutkijat käyttävät niistä yhteistä nimitystä "zanin kieli". Ilmeisesti vielä 600-luvulla ne muodostivat yhtenäisen alueen, joka jakautui kahtia georgialaisten siirtyessä Mustanmeren rannalle. Keskiaikaisten lähteiden mukaan lazia puhuttiin myös paljon lännempänä Trabzonin seudulla.


title: Lazin kieli

text: Kieli toimii lazien suullisen kanssakäymisen välineenä. Kirjakielenään puhujat käyttävät turkkia tai georgiaa. Ensimmäiset lazinkieliset sanat ja lauseet merkittiin muistiin 1670–1680-luvuilla. 1930-luvulla Neuvostoliitossa tehtiin epäonnistunut yritys luoda lazin kirjakieli. Turkissa laadittiin vuonna 1984 latinalaiseen kirjaimistoon perustuva aakkosto, jota on käytetty jonkin verran lazinkielisissä julkaisuissa.


title: Sota-artikla

text: Sota-artikla (, pikku jäsen) oli joidenkin valtioiden puolustusvoimissa käytössä ollut painettu luettelo, joka sisälsi otteita sotilasrikoslaista ja sotilaallisista ohjesäännöistä. Tavallisesti käytetään monikollista sota-artiklat-muotoa, koska luetteloon oli koottu monta pykälää. Pykälävalikoima sisälsi aliupseeriston ja miehistön velvollisuudet ja laiminlyöntien rangaistukset sotapalveluksen aikana.


title: Sota-artikla

text: Rooman keisari Justinianus julkaisi kirjoitelmia sotalaeista 100-luvulla, mutta varsinaisia sota-artikloja alettiin laatia Euroopassa 1300-luvulla. Sota-artiklat olivat 1500–1700-luvuilla kunkin rykmentin komentajan omalle miehistölleen laatima artiklakirje, joka luettiin värväyksen yhteydessä. Sota-artikloja kutsuttiin aiemmin myös artiklakirjoiksi. Suomessa sota-artiklat olivat sisäpalvelusohjesäännön alussa. Nimitys sota-artikla () oli käytössä Yhdysvalloissa vuoteen 1951 ja Britanniassa vuoteen 1957.


title: Sota-artikla

text: Ruotsissa Kustaa II Aadolf laati kolmikymmenvuotisen sodan aikana 1621 sota-artiklat ruotsalaisia joukkoja varten. Nämä 150 artiklaa muodostivat maan ensimmäisen sotalain, joka kuninkaan 1632 tapahtuneen kuoleman jälkeen ei enää taannut siviiliväestön suojelua. Kaarle XI:n aikana 1683 astuivat voimaan uudet sota-artiklat, jotka muun muassa takasivat suojaa sotavangeille. Ruotsin laivastoa varten julkaistiin erilliset meriartiklat 1570 ja 1685. Sota-artikloiksi kutsuttiin myös niitä vuoteen 1987 Ruotsin rikoskaaren 22 luvussa olleita säännöksiä, jotka koskivat esimerkiksi huhujen levittämistä, loikkaamista vihollisen puolelle ja maanpetosta.


title: Mike Wilson

text: Mike Wilson (s. , Ontario, Kanada) on kanadalainen jääkiekkoilija. Hän on tehnyt NHL-liigassa 16+41=57 tehopistettä 336 ottelussa. Kaudella 2009–2009 Wilson pelasi ECHL:n Trenton Devilsissä. Pelipaikaltaan hän on puolustaja.


title: Henna Pohjola

text: Henna Pohjola (s. 1976 Varkaus) on suomalainen kuvataiteilija, joka työskentelee installaation, kuvanveiston, maalaamisen ja piirtämisen parissa. Hän on valmistunut kuvataiteen maisteriksi Kuvataideakatemiasta ja on toiselta ammatiltaan graafinen suunnittelija. Pohjolan teokset käsittelevät identiteettirooleja kulutuskeskeisessä ja informaatiorikkaassa kulttuurissa sekä moraalifilosofiaa ja eksistentialistisia kysymyksiä elämän tarkoituksesta nivoutuen aasialaisen ja länsimaalaisen jumala- ja maisemakuvauksen historiaan. Teoksissa voi nähdä viitteitä kuvataiteen historiasta, kuten renessanssitaiteesta, pyhimyskuvastoista ja Eduard Manet’n Olympiasta lähtien. Pohjola oli Taidekeskus Salmelan nuori taiteilija vuonna 2002.


title: Henna Pohjola

text: Hänen teoksiaan on ollut esillä monissa museoissa ja gallerioissa kuten Galleria Heinossa, Helsingissä. Pohjola on työskennellyt kuvataiteilijan ohella useissa palveluammateissa, joissa työnä on ollut ylittää asiakkaiden odotukset.


title: Selviytyjä

text: Selviytyjä () on tv-sarja, jota juontaa kanadalainen Les Stroud. Sarjaa esitetään Discovery Channelilla.


title: Selviytyjä

text: Ohjelmassa Les Stroud jätetään erilaisille alueille yksin selviytymään viikon ajaksi. Ohjelmassa hän on muun muassa ollut Alaskassa, merellä, Kalaharin aavikolla, Labradorilla ja Amazonissa. Jaksoja on tähän mennessä kuvattu 35.


title: Selviytyjä

text: Stroudilla ei ole retkillään mitään muuta mukana kuin kamerat, satelliittipuhelin (vain hätätapauksia varten), kirves, muutama "jokapäiväinen" tavara, vaatteet, huuliharppu ja linkkuveitsi tai monitoimityökalu. Tehtävää vaikeuttaa se, että hän joutuu itse myös kuvaamaan koko matkan mukanaan useampi kamera.


title: Selviytyjä

text: Ohjelmassa Stroud selviytyy erilaisin keinoin lähes täysin luonnon antimien avulla, esimerkiksi kalastamalla tai metsästämällä. Hänelle on myös saatettu antaa mukaan rikkimenneitä varusteita joita hän voi käyttää hyödykseen. Ohjelman idea onkin simuloida erilaisia tapaturmia, kuten lentokoneonnettomuutta tai karille ajautumista.


title: Shad Gaspard

text:
Shad Chad Javier Jesus Roman Chittick Gaspard (s. 13. tammikuuta 1981) on yhdysvaltalainen showpainija. Hänet tunnetaan parhaiten painiajoistaan World Wrestling Entertainmentin Smackdown! brändissä jossa hän paini yhdessä JTG:n kanssa Cryme Tyme tag teamissa.
Jim Johnstonin tekemä "In a Fix"


title: Aikavääristymä

text: Aikavääristymä (, Kutonen on esittänyt sarjaa Suomessa nimellä "Ajan hidastajat") on yhdysvaltalaisen Jeff Liebermanin juontama televisiosarja, jossa kuvataan erilaisia tapahtumia suurnopeuskameroilla. Ohjelmaa näytetään Discovery Channelilla.


title: Aikavääristymä

text: Yleensä ohjelmaan kutsutaan mukaan joku tietyn alan erikoisosaaja, esimerkiksi tulennielijä, jonka temput kuvataan ja näytetään hidastettuina. Hidastuksessa selviää paremmin tapahtumien oikea kulku ja yksityiskohdat.


title: Aikavääristymä

text: Sarjaa on kuvattu lokakuusta 2008 lähtien. Yksi jakso kestää noin 22 minuuttia.


title: The Adventures of Super Mario Bros. 3

text: The Adventures of Super Mario Bros. 3 on yhdysvaltalainen televisiosarja, joka perustuu Mario-pelisarjan peliin Super Mario Bros. 3. DIC Entertainmentin tuottamaa sarjaa esitettiin 26 jakson verran 8. syyskuuta – 1. joulukuuta 1990.


title: The Adventures of Super Mario Bros. 3

text: Vuonna 1998 Finnkino julkaisi sarjan jaksot VHS-kaseteilla, joissa suomenkielisinä ääninäyttelijöinä toimivat Eero Saarinen, Tom Wentzel sekä Liisa Paatso. Vuonna 2005,inen Dub tuli. Tämä Dub esitettiin fake Channel MN5. Tämä esitettiin myös KidsCo -ja KidsCo + -sekä Boomerang. Vuonna 2013 Future Film julkaisi sarjan jaksot 1-24 uudella dubbauksella.


title: The Adventures of Super Mario Bros. 3

text:
Alkuperäiset:
Vuoden 1998 suomenkielinen dubbaus:
Vuoden 2013 suomenkielinen dubbaus:


title: Theodore Long

text: Theodore "Teddy" Long (s. 15. syyskuuta 1947) on entinen showpainituomari ja nykyinen WWE:n "SmackDown!"-ohjelman toimitusjohtaja.


title: Theodore Long

text: Kun Longista tuli SmackDownin! johtaja, hän toi vanhoja ottelutyyppejä takaisin ja loi uusia:


title: Power Rangers Ninja Storm

text: Power Rangers Ninja Storm on yhdysvaltalainen 38-osainen lasten televisiosarja, joka oli samalla 11. Power Rangers -tuotantokausi. Ninja Storm käytti japanilaisen 26. Super Sentai -sarjan Ninpuu Sentai Hurricanegerin lavaste-, asu- ja kuvamateriaalia. Ninja Storm oli ensimmäinen Uudessa-Seelannissa kuvattu Power Rangers -sarja ja toinen BVS Entertainment in tuottamista sarjoista. Sarjassa oli huomattavia eroja edeltäjiinsä nähden, sillä Power Ranger -ryhmässä oli vain yksi naispuolinen jäsen (samoin oli ollut tosin kymmenosaisessa minisarjassa "Mighty Morphin Alien Rangers"), se oli ensimmäinen sarja ilman afroamerikkalaista rangeria, ensimmäisen kerran sinisenä rangerina oli nainen ja toisen kerran (ensimmäisen kerran koko kauden ajan) keltaisena rangerina oli mies. Ninja Storm oli myös ensimmäinen kausi, jonka alussa oli vain kolme rangeria. Ninja Stormissa ei ollut myöskään yhteisjaksoa edeltävän kauden rangereiden kanssa toisin kuin viidessä sitä edeltäneessä sarjassa. Sarja esitettiin Yhdysvalloissa 15. helmikuuta 2003 – 15. marraskuuta 2003. Se on esitetty myös Suomessa Jetix-kanavalla.


title: Power Rangers Ninja Storm

text: Shane, Tori ja Dustin ovat kolme oppilasta Wind Ninja Academyssä. Eräänä päivänä akatemian sensei otti heidät puhutteluun, kun he jälleen saapuivat myöhässä ninjaharjoituksiinsa. Seuraavana päivänä akatemia kuitenkin joutui karkotetun ninjamestari Lothorin hyökkäyksen kohteeksi ja hän vangitsi kaikki ninjaoppilaat. Vain jälleen myöhästyneet Shane, Tori ja Dustin välttyivät vangitsemiselta ja he onnistuivat pakenemaan marsuksi muutetun senseinsä ja hänen poikansa Camin kanssa maanalaiseen tukikohtaan. Siellä kolmikko sai Wind Morpherit, joiden avulla he pystyivät muuttumaan Wind Rangereiksi ja suojelemaan Blue Bay Harbor -kaupunkia Lothorin hyökkäyksiä vastaan. Kun Lothor näytti pystyvänsä suurentamaan hirviöitään rangerit saivat käyttöönsä Ninjazordit, jotka pystyi yhdistymään Storm Megazordiksi.


title: Power Rangers Ninja Storm

text: Lothor sai apua hetken ajan myös kahdelta Thunder Rangerilta, Blakelta ja Hunterilta, joille hän oli uskotellut rangereiden sensein olleen heidän adoptiovanhempien kuolemien takana. Lothor lähetti uudet liittolaisensa, joilla oli myös omat Thunderzordinsa, taisteluun Wind rangereita vastaan. Thunder Rangerit onnistuivat vangitsemaan Wind Rangereiden sensein, mutta päästivät hänet vapaaksi, kun heidän kuolleet vanhempansa ilmestyivät henkimuodossa kertomaan Lothorin olleen oikeasti syyllinen. Thunder Rangerit ymmärsivät tehneensä virheen ja liittyivät sen jälkeen Wind Rangereiden rinnalle taisteluun Lothoria vastaan. Thunderzordit ja Ninjazordit pystyivät yhdessä muodostamaan Thunderstorm Megazordin.


title: Power Rangers Ninja Storm

text: Rangereiden menetettyä voimansa Camin täytyi matkustaa ajassa taaksepäin etsimään samurai-amulettia, joka oli hänen äitinsä suvun perhekalleus. Cam sai amuletin itselleen ja palasi nykypäivään Vihreänä Samurai Rangerina omalla zordillaan, Samurai Starilla. Myöhemmin Cam löysi kadonneen käärön avulla vielä Lightning Riff Blasterin, jonka avulla rangerit pystyivät tarvittaessa kutsumaan apuun Mighty Mammoth Zordin.


title: Power Rangers Ninja Storm

text:
Lothor suunnitteli avaavansa Pahuuden syvänteen ja vapauttavansa sen sisältämän pahuuden maailmaan. Viimeisessä taistelussa hän onnistui viemään rangereiden voimat, mutta hävisi rangereiden osaamille ninjataidoille. Hän putosi sen jälkeen syvänteeseen. Taistelun jälkeen voimansa menettäneistä rangereista tuli kouluttajia Wind ja Thunder Ninja Academyihin.
"Power Rangers Ninja Stormissa" valtaosa zordeista oli Wind ja Thunder Rangereiden ohjaamia mekaanisia eläimiä. Samurai Star oli vihreän Samurai Rangerin ohjaama zord, joka pystyi muuttumaan helikopterimuodosta Megazordiksi. Cam löysi kaupungin alapuolelta myös Mighty Mammoth Zordin, jota ohjattiin Lightning Riff Blasterilla.


title: Fight Quest

text: Fight Quest on tositelevisiosarja, jota näytettiin Discovery Channelilla. Ohjelmassa kaksi henkilöä (Jimmy Smith ja Doug Anderson) matkustaa eri puolilla maailmaa harjoittelemassa eri taistelulajeja.


title: Fight Quest

text: Harjoittelun kesto on viisi päivää, jona aikana kyseisen lajin mestarit kouluttavat heitä. Harjoittelun jälkeen he kohtaavat lajin ammattilaisen taistelussa.


title: Fight Quest

text: Ohjelman ensimmäinen jakso ilmestyi 28. joulukuuta 2007, ja viimeinen 10. tammikuuta 2009. Ohjelma on saatavilla DVD-boksina. Yhden jakson kesto on mainoksineen noin 60 minuuttia.


title: Fight Quest

text: Sarjan teko lopetettiin 13 jakson (1. tuotantokausi) jälkeen.


title: Ville Nenonen

text: Otto Vilhelm (Ville) Nenonen () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan muun muassa rykmentin adjutanttina.


title: Ville Nenonen

text: Nenosen vanhemmat olivat maanviljelijä Ville Nenonen ja Maria Kustaava Kyrö. Hänet vihittiin avioliittoon vuonna 1919 Sylvi Kyllikki Kronwallin kanssa, josta hän erosi vuonna 1926 ja avioitui uudelleen vuonna 1927 Hilja Maria Lappalaisen kanssa, josta hän niin ikään erosi vuonna 1937. Nenonen kävi viisi luokkaa Helsingin suomalaista reaalilyseota.


title: Ville Nenonen

text: Nenonen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 10. helmikuuta 1916, josta hänet siirrettiin 19. toukokuuta 1916 pataljoonan täydennysjoukkoon ja komennettiin edelleen erikoistehtäviin Suomeen. Suomesta hän palasi takaisin Saksaan 3. maaliskuuta 1917, jolloin hänet määrättiin 1. konekiväärikomppaniaan, josta hänet tosin siirrettiin 10. heinäkuuta 1917 edelleen 2. konekiväärikomppaniaan. Saksassa olo aikanaan hän osallistui Kovnossa pidetyille asemestarikursseille ja vuonna 1917 Polangenissa järjestetyille erikoiskursseille (pommarikurssi).


title: Ville Nenonen

text: Nenonen saapui takaisin Suomeen aselaiva S/S Equityn toisella retkellä Aspuskäriin Merikarvialle 8. joulukuuta 1917 ja toimi sen jälkeen kouluttajana Vimpelin sotakoulussa. Vimpelistä hän siirtyi Järjestyslipustoon Lappajärvelle. Suomen sisällissodan varsinaisten aseellisen toiminnan alettua hän otti osaa venäläisten aseistariisumiseen Lapualla ja Seinäjoella.


title: Ville Nenonen

text: Seinäjoelta hänet määrättiin 16. helmikuuta 1918 Vilppulan rintamalle, missä hänet määrättiin 3. maaliskuuta 1918 alkaen Hämeen ryhmän 2:sen ja 22. maaliskuuta 1918 alkaen IV Vilppulan pataljoonan 2. eteläpohjalainen komppanian päälliköksi. Myöhemmin hänet siirrettiin 1. huhtikuuta 1918 alkaen III Seppälän pataljoonan adjutantiksi. Hän osallistui edellä mainituissa joukoissa taisteluihin Vilppulassa, Suinulassa, Messukylässä ja Uudessakylässä sekä Tampereella. Tampereen valtauksen jälkeen Nenonen siirrettiin Vaasan rykmenttiin, missä hän toimi konekiväärikouluttajana, komppanianpäällikkönä ja myöhemmin adjutanttina. Hän osallistui Vaasan rykmentin joukoissa Viipurin valloitukseen.


title: Ville Nenonen

text: Nenonen siirrettiin sisällissodan jälkeen 1. heinäkuuta 1918 alkaen Suomen valkoiseen kaartiin, josta hänet komennettiin 3. heinäkuuta 1918 alkaen opettajaksi Vaasan konekivääriaseseppäkouluun. Aseseppäkoulusta hänet siirrettiin 5. marraskuuta 1918 Kaartin jääkaripataljoonan konekiväärikomppaniaan, tosin vaikka hänet siirrettiin Kaartin jääkäripataljoonaan hän jäi siitä huolimatta edelleen komennukselle aseseppäkouluun. Aseseppäkoulusta hän palasi todellisuudessa joukko-osastoonsa vasta 7. helmikuuta 1919. Kaartin jääkäripataljoonasta hänet komennettiin 13. helmikuuta 1919 Kajaanin sissipataljoonaan, josta hänet siirrettiin 15. maaliskuuta 1919 Sotaministeriön taisteluvälineosastolle 1. marraskuuta 1919, missä hänen tehtävänään oli toimia aseteknikkona armeijan aseseppäkoulussa. Armeijasta Nenonen erosi 2. helmikuuta 1921 ja siirtyi Suojeluskuntajärjestön palvelukseen. Suojeluskunnassa hänet sijoitettiin l. helmikuuta 1922 alkaen Mikkelin suojeluskuntapiirin asemestariksi. Suojeluskunnasta hän erosi 15. lokakuuta 1922 ja siirtyi aseupseeriksi Lapin rajavartiostoon. Lapin rajavartiostossa hän palveli 15. lokakuuta 1922 - 15. huhtikuuta 1925 välisen ajan jonka jälkeen hän siirtyi Rovaniemen suojeluskunnan aluepäällikön apulaiseksi ja palveli tehtävässä 5. toukokuuta 1925 - 1. helmikuuta 1926 välisen ajan. Myöhemmin hän palveli Polkupyöräpataljoona 3:n aseteknikkona 1. helmikuuta 1926 alkaen. Nenonen erosi armeijasta 31. toukokuuta 1927 ja työskenteli sen jälkeen työmiehenä muun muassa Jääkärikodissa Kuolemajärvellä.


title: Ville Nenonen

text: Nenonen osallistui talvisotaan komppanianpäällikkönä Erillisessä pataljoona 7:n konekiväärikomppaniassa ja osallistui taisteluihin Rajajoella, Kuokkalassa, Terijoella ja Viipurinlahdella. Välirauhan aikana hän kuului Pyhäjärven suojeluskuntaan. Jatkosodan puhjettua hänet komennettiin palvelukseen Elintarvikevarikko 6:lle, missä hän palveli sodan loppuun saakka. Sotien jälkeen hän oli Kyyhkylän Invalidikodissa.


title: Hummerimiehet

text: Hummerimiehet () on dokumentaarinen tosi-tv-ohjelma, joka käsittelee hummerinkalastusta Pohjois-Atlantilla Georges Bankilla. Ohjelmaa on Suomessa esittänyt ainakin Discovery Channel. Sekä juontajana että tuottajana toimii Thom Beers.


title: Hummerimiehet

text: Ohjelmassa eniten huomiota on saanut "Dragon Lady" -niminen alus ja sen kapteeni Scott Christopher. Mukana on myös muutamia muitakin kalastusaluksia. Ohjelma on hyvin samankaltainen kuin Hengenvaarallinen saalis, joskin tapahtumapaikka on eri.


title: Ghostbusters: The Video Game

text:
Ghostbusters: The Video Game on vuonna 2009 julkaistu peli, joka perustuu 1980-luvun "Haamujengi"-elokuvaan. Se ilmestyi Pohjois-Amerikassa 16. kesäkuuta ja Suomessa 19. kesäkuuta. Pelin alustana ovat PC, Nintendo DS, PlayStation 2, PlayStation 3, PSP, Wii ja Xbox 360. PC-, PlayStation 3- ja Xbox 360 -versioiden kehittäjänä on Terminal Reality, PlayStation 2-, PSP- ja Wii-versioiden kehittäjänä on Red Fly Studio ja Nintendo DS -version Zen Studios. Pelin julkaisee Atari. Käsikirjoittajina toimivat Dan Aykroyd ja Harold Ramis.
Peli sijoittuu vuoteen 1991 ja New Yorkiin, Haamujengin kotikaupunkiin. Pelaajan tavoitteena on liittyä maineikkaan Haamujengin jäseneksi ja napata mahdollisimman monta haamua ja kerätä rahaa.
Pelin ikäraja on Playstation 3:lle 12+, mutta Playstation 2:lle 7+. PS2:n pelin ikärajaan vaikuttaa se, että hahmot ovat lähinnä näyttelijöiden karikatyyrejä.


title: ISport International

text: ISport International oli brittiläinen autourheilutalli, joka kilpaili GP2 ja Aasian GP2-sarjoissa. Talli voitti GP2:ssa kerran kuljettajien ja tallien mestaruuden. Talli voitti mestaruuden myös Aasian GP2-sarjassa kaudella 2009-10 Davide Valsecchin voimin. Talli ei saavuttanut näiden jälkeen suurta menestystä ja vetäytyi lopulta sarjasta vuoden 2013 alkupuolella välttääkseen ajautumista konkurssiin. Tallin korvasi venäläinen Russian Time -talli.


title: ISport International

text: • GP2-finaali 2011 oli GP2-kauden 2011 ulkopuolinen finaali.


title: Vieras (romaani)

text: Vieras () on yhdysvaltalaisen kirjailijan Stephenie Meyerin romaani vuodelta 2008. Teos on tyylilajiltaan scifivaikutteinen ja Meyerin ensimmäinen aikuisille lukijoille suunnattu romaani. Teoksessa maapallon ovat valloittaneet Sieluiksi itseään kutsuvat avaruusolennot. Sielut ovat pieniä moniulokkeisia olentoja, jotka ottavat ihmisruumiin valtaansa kiinnittymällä tämän hermojärjestelmään. Tarinan pääosassa on muukalainen Vaeltaja, joka yrittää ottaa haltuunsa Melanie-nimisen naisen ruumiin. Ihmisten vastarintaliikkeeseen kuulunut Melanie onnistuu kuitenkin vastustamaan muukalaista, jolloin hänen kehossaan jäävät elämään molempien tietoisuudet. Vaeltaja huomaa pian jakavansa paitsi Melin ruumiin myös hänen tunteitaan. Melaninen rakastettu Jared ei kuitenkaan tiedä, että Mel jatkaa elämäänsä Vaelin päässä. Myös yksi luolissa asuvista ihmisistä, Ian, mutkistaa asioita.


title: Vieras (romaani)

text: Meyer on kirjoittamassa "Vieraalle" jatko-osaa "The Seeker", jonka jälkeen ilmestyy vielä kolmas osa, "The Soul". Julkaisuaikaa ei tiedetä. "Publishers Weekly" -lehti kertoo "Vieraan" myyneen vuonna 2008 1,2 miljoonaa kappaletta ja olleen aikuisille suunnatun kaunokirjallisuuden kolmanneksi myydyin kovakantinen kirja Yhdysvalloissa. Teos sai myös negatiivista palautetta ja esimerkiksi voitti Delete Key Award -”palkinnon” huonoimmasta kirjasta vuonna 2009. Suomeksi "Vieras" julkaistiin 11. maaliskuuta 2009. Sen käänsi Pirkko Biström ja kustansi WSOY.


title: Vieras (romaani)

text: Syyskuussa 2009 tuottajat Nick Wechsler, Steve ja Paula Mae Schwartz hankkivat elokuvaoikeudet Meyerin teokseen. Vuonna 2013 ilmestyneen elokuvasovituksen käsikirjoitti ja ohjasi Andrew Niccol.


title: Ahavarotta

text: Ahavarotta ("Rattus adustus") on rottien sukuun kuuluva jyrsijä. Laji tunnetaan ainoastaan sen holotyypistä, joka on peräisin indonesialaiselta Engganon saarelta Sumatran länsipuolella. Ainoa havainto on 1920-luvulta, joten ahavarotta saattaa olla kuollut sukupuuttoon.


title: Ahavarotta

text: Vaikka Sody määritteli ahavarotan alun perin omaksi lajikseen, hän listasi sen myöhemmin mustarotan alalajiksi.


title: Lahden taidemuseo

text: Lahden taidemuseo on Lahdessa sijaitseva museo, joka on perustettu vuonna 1950. Taidemuseon yhteydessä on toiminut vuodesta 1975 lähtien Julistemuseo. Museo on toiminut myös Päijät-Hämeen aluetaidemuseona vuodesta 1980 lähtien.


title: Lahden taidemuseo

text: Vuonna 2015 Lahden taidemuseoon tutustui 10 735 kävijää, joista 5 252 vierailijalle kirjattiin ilmaiskäynti.


title: Lahden taidemuseo

text: Taidemuseo sijaitsee Lahden ydinkeskustassa, virastotalon yhteydessä, osoitteessa Vesijärvenkatu 11. Lahden taidemuseo/julistemuseo on osa Lahden kaupunginmuseota.


title: Lahden taidemuseo

text: Lahden taidemuseo hallinnoi lukuisia Lahden kaupungin alueella olevia ulkoveistoksia.


title: Đồng Hới

text: Đồng Hới on Quảng Bìnhin maakunnan pääkaupunki Vietnamin keskiosassa. Kaupungissa on vuoden 2009 väestönlaskennan mukaan 76 058 asukasta ja sen pinta-ala on 155,54 neliökilometriä. Kaupungin asukastiheys on siten 489 asukasta neliökilometrillä.


title: Đồng Hới

text: Phong Nha-Kẻ Bàngin kansallispuisto sijaitsee 50 kilometriä kaupungista pohjoiseen. Đồng Hớin lentoasema sijaitsee 6 kilometriä kaupungin keskustan pohjoispuolella.


title: Đồng Hới

text: Đồng Hới jakautuu kuuteentoista osaan: kymmeneen urbaaniin kaupunginosaan () ja kuuteen maaseutukuntaan ().


title: Periodika

text: Periodika () on Petroskoissa Venäjällä toimiva valtiollinen lehti- ja kirjankustantamo. Karjalan tasavallan hallitus perusti sen vuonna 1991 suomen-, karjalan- ja vepsänkielisten lehtien julkaisua varten.


title: Periodika

text: Nykyään kustantamoon kuuluu 5 sanoma- ja aikakauslehteä: suomenkielinen Karjalan Sanomat, kulttuurilehti Carelia, lastenlehti Kipinä, aunuksenkarjalan ja vienankarjalan murteella ilmestyvä Oma Mua sekä vepsän- ja venäjänkielinen Kodima. Varsinaiskarjalainen Vienan Karjala ja Oma Mua yhdistyivät vuonna 2014. Vuodesta 1998 lähtien kustantamo on julkaissut myös suomen-, karjalan- ja vepsänkielisiä kirjoja sekä venäjänkielistä kotiseutukirjallisuutta. Vuosina 1998–2006 sen kustannuksella ilmestyi yli 140 kirjaa ja brosyyria.


title: Periodika

text: Periodika-kustantamo kuuluu Karjalan tasavallan kansallisuuspolitiikan ja uskontosuhteiden ministeriön alaisuuteen. Sen johtajana toimii vuodesta 2017 lähtien Natalja Sinitskaja. Hänen edeltäjänsä oli Lidija Rämönen.


title: Padanginrotta

text: Padanginrotta ("Rattus annandalei") on rottien sukuun ("Rattus") kuuluva jyrsijä. Se on levinnyt laajalle Indonesian saaristossa.


title: .su

text:
.su on Neuvostoliiton Internet-maakoodi verkkotunnuksia varten. Neuvostoliiton kaatumisesta huolimatta tunnus on yhä käytössä.
Koodi on lyhenne sanoista "S"oviet "U"nion.


title: Luukku.com

text: Luukku.com on MTV:n sähköpostipalvelu. Sen perusversio on ilmainen, mutta valitsemalla maksullisen Luukku Plus -version saa käyttöönsä enemmän tilaa, roskapostisuojan ja virusturvan.


title: Coraline varjojen talossa

text: Coraline varjojen talossa () on Neil Gaimanin vuonna 2002 ilmestynyt teos.


title: Coraline varjojen talossa

text: Kirja on palkittu Hugo-palkinnolla (paras pitkä novelli) vuonna 2003, Bram Stoker -palkinnolla (paras nuortenkirja) vuonna 2003, Locus-palkinnolla (paras nuortenkirja) vuonna 2003 ja Nebula-palkinnolla (paras pitkä novelli) vuonna 2004.


title: Coraline varjojen talossa

text: Kirjaan perustuva elokuva "Coraline ja toinen todellisuus" valmistui vuonna 2009. Se oli ensimmäinen 3D-tekniikkaa käyttämällä kuvattu stop motion -teräväpiirtoanimaatio.


title: Coraline varjojen talossa

text: Yhtenä tavallisen harmaana päivänä Coraline tutkii uutta kotiaan ja löytää salaperäisen, umpeen muuratun oven. Äiti selittää hänelle oven vienneen joskus viereiseen asuntoon. Eräänä yönä ovi on raollaan. Coraline kulkee ovesta kaameaan rinnakkaismaailmaan, jossa on toinen aivan samanlainen koti, ja jossa häntä odottavat hänen toiset vanhempansa. He ovat aivan kuin Coralinen äiti ja isä – paitsi että heillä on paperinvalkea iho, hämähäkkimäisen pitkät, ohuet sormet ja silmien paikalla mustat napit. Toinen koti vaikuttaa aluksi ihanalta. Ruoka on herkullista, kissat osaavat puhua, ja rakastavilla vanhemmilla on aikaa leikkiä Coralinen kanssa. Mutta kun Coraline haluaa takaisin oikeaan kotiinsa, toinen äiti ei pidäkään ajatuksesta. Hän haluaa Coralinen viipyvän heidän luonaan ikuisesti.


title: Riisivainiorotta

text: Riisivainiorotta ("Rattus argentiventer") on rottien sukuun ("Rattus") kuuluva jyrsijä. Se on hyvin levinnyt Etelä-Aasiassa.


title: Riisivainiorotta

text: Riisivainiorotta viihtyy parhaiten ihmisten viljelemillä riisipelloilla ja nurmilla. Sen ruokavalioon sisältyy hyönteiset, siemenet, pähkinät, riisi, kasvikset ja hedelmät.


title: Vinoristi

text: Vinoristi on heraldinen airutkuvio, jonka reunasta reunaan toistensa yli kulkevat palkit muodostavat X:n muotoisen kuvion. Jos vinoristin päät eivät yllä kilven reunoihin saakka, vinoristiä kutsutaan irtonaiseksi.


title: Vinoristi

text: Vinorististä käytetään myös nimitystä Andreaan tai Andreaksen risti, mutta joissakin maissa se on tällöin tarkasti määritelty sinisellä kilvellä olevaksi hopeiseksi vinoristiksi. Legendan mukaan apostoli Andreas kuoli marttyyrikuoleman tämän muotoisella ristillä. Samantyyppinen tarkka kuvaus on olemassa myös Pyhän Patrikin ristille, joka eräissä maissa on määritelty hopeisella kilvellä olevaksi punaiseksi vinoristiksi.


title: Kinabalunrotta

text: Kinabalunrotta ("Rattus baluensis") on rottien sukuun ("Rattus") kuuluva jyrsijälaji. Sitä esiintyy vain Malesiassa.


title: Indiana Jones and the Staff of Kings

text: Indiana Jones and the Staff of Kings on Artificial Mind and Movementin kehittämä ja LucasArtsin julkaisema toimintaseikkailupeli, joka perustuu Steven Spielbergin ja George Lucasin luomaan Indiana Jones -hahmoon. Peli julkaistiin kesäkuussa 2009 PlayStation 2:lle, PlayStation Portablelle, Wiille ja Nintendo DS:lle. Pelissä Indiana Jones etsii kadonnutta oppi-isäänsä Charles Dickinsonia ja samalla jäljittää Mooseksen sauvaa, jota Dickinson oli etsimässä.


title: Huomen-lehmä

text: Huomen-lehmä oli Kuopion yliopiston eläinlääketieteellisen koeaseman navetassa joulukuussa 1993 syntynyt siirtogeeninen vasikka, johon oli siirretty ihmisen punasolujen kasvutekijän geeni (dopingaineenakin myöhemmin tunnettu EPO).


title: Huomen-lehmä

text: Pohjoismaiden ensimmäinen siirtogeeninen nauta Huomen oli syntymähetkestään lähtien median lemmikki. "Lääkelehmä" kasvoi symboloimaan koko Suomen tuoreen biotekniikka-alan tulevaisuususkoa. Huomenen tarinalle ominaista oli alusta lähtien asetetut suuret odotukset, joita ei ole tähän päivään mennessä lunastettu. "Kultaisen vasikan" ympärille rakentunut julkisuus oli kuitenkin nostamassa alan toimintaedellytyksiä tasolle, josta sillä toimivat yritykset ja yhteisöt nauttivat edelleen. Tämä on ilmeisintä Kuopion yliopistossa, jossa Huomenen kehittäneen professori Juhani Jänteen tutkimusryhmän ympärille rakentui kansainvälisesti merkittäviä geenitekniikan osaajia kasvattava A. I. Virtanen -instituutti. Heti Huomenen vanavedessä perustetut, lyhyemmän aikavälin tuotto-odotuksiin nojanneet yritykset on puolestaan pääosin jo haudattu.


title: Huomen-lehmä

text: Huomen syntyi aikana, jolloin biotekniikka oli Suomessa nuori ja kasvava ala, jolle asetettiin erittäin suuria odotuksia. Biotekniikasta odotettiin 1990-luvun alun lama-Suomeen uusia menestyviä yrityksiä. Myös toiveita syövän ja aidsin kaltaisten sairauksien voittamisesta esitettiin. Nämä odotukset liitettiin tulevina vuosina alan julkiseksi symboliksi nousseeseen Huomeneen.


title: Huomen-lehmä

text: Media suhtautui Huomeneen ja sitä ympäröiviin hurjiin tulevaisuuden näkymiin varsin kritiikittömästi. "Helsingin Sanomat" kertoi joulun alla 1993 arvokasta lääkemaitoa lypsävän Huomenen olevan "kymmenen tai satojen miljoonien markkojen arvoinen". Tammikuussa 1994 "Savon Sanomat" kertoi puolestaan lääkemaidon maksavan "noin miljardi markkaa kilolta".


title: Huomen-lehmä

text: Huomenessa ilmeni terveysongelmia, jotka koituivat lopulta sen kohtaloksi. Huomenta ei uskallettu saattaa tiineeksi, koska siirtogeenikonstruktion pelättiin leviävän muuallekin kuin maitorauhasiin, millä olisi voinut olla eläimen kannalta tuhoisat seuraukset.


title: Huomen-lehmä

text: 1990-luvun puolivälissä lääkelehmät viettivät hiljaiseloa median suhteen. Tuohon mennessä alan tutkimushankkeisiin oli kuitenkin saatu mukaan niin valtion (mm. Sitra sijoitti Pharming B.V.:hen 10 Mmk) kuin kansainvälistä rahaakin. Rahoittajat odottivat tuloksia, mutta kaupallistaminen osoittautui vaikeaksi. Markkinoita uusille tuotteille ei ollut. Siirtogeenisten eläinten kohdalla yliarvioitiin niiden lyhyen aikavälin vaikutukset.


title: Huomen-lehmä

text: 2000-luvun alkuun mennessä geeniteknologian kritiikki oli rantautunut Suomeen. Julkisuudessa alettiin puhua hankkeista kriittiseen sävyyn. Myös teknologiaa kehittävien yhtiöiden rahat alkoivat loppua. Syksyllä 2001 Pharming ajautui selvitystilaan, seuraavassa kuussa Huomen-lehmä lopetettiin ylipainon ja nivelvaivojen takia, ja vuoden loppuun mennessä Pharming oli konkurssissa. Lopetettu Huomen-lehmä täytettiin ja sijoitettiin Kuopion luonnontieteelliseen museoon. Nykyisin se on esillä Bioteknia-rakennuksessa, jossa Kuopion yliopiston A. I. Virtanen -instituuttikin toimii.


title: Huomen-lehmä

text: Valtavan huomion myötä bioteknologiaan alkoi virrata rahaa. Huomenen kehittänyt Jänteen tutkimusryhmä perusti FinnGene-yhtiön, jonka piti kaupallistaa osaaminen ja muuttaa lupaukset rahaksi. Tulevina vuosina Jänteen ympärille Kuopion yliopistoon rakentui kokonainen bioteknologiasektori, helmenään A.I. Virtanen -instituutti, jonka kasvua rahoitettiin myös yliopistosta lakkautetun hammaslääketieteen kompensaatiorahoilla ja -viroilla. Professori Juhani Jänne sai itse 1994 Matti Äyräpään palkinnon. Lupaukset olivat kuitenkin ennenaikaisia. Punasolun kasvutekijä huomattiin patentoiduksi Yhdysvalloissa, minkä katsottiin viivästyttävän lääkemaidon tuotantoa ainakin kymmenellä vuodella.


title: Huomen-lehmä

text: Hollantilainen Pharming-yhtiö osti FinnGenen ja alkoi kehittämään Suomessa Alankomaissa aikaisemmin kehitetyn geenisonni-Hermanin jälkeläisiä. Hermanin jälkeläisissä oli siirtogeeni, joka tuotti niiden maitoon laktoferriinia. Julkisuudessa puhuttiin jälleen lääkelehmistä, ja tulevat tuotteet liitettiin löyhästi jopa syövän ja aidsin parantamiseen. Maalattu kuva oli erittäin pinnallinen. Tekninen puoli kuvattiin naivistisesti ja jätettiin osin salaperäisyyden varjoon. Viestinnässä keskityttiin vetoamaan inhimillisyyteen ja tunteisiin muun muassa kertomalla eläinten hyvästä hoidosta. Taloudellinen ja kaupallinen tarkastelu jäi mediassa kuriositeetiksi. Ainoita tätä puolta analysoivia artikkeleita, ”Herman syrjäytti Huomenen” ilmestyi "Talouselämä"-lehdessä (14/1996). Artikkelissa todettiin Pharmingilla olevan Euroopassa kilpailijoita ja siirtogeenisen tuotannon olevan riskialtista. Lisäksi artikkelissa kerrottu Pharming - FinnGene kaupassa siirtyneen Huomenen tasearvo, 7 000 markkaa, paljasti, miten suuri osuus koko yhtiön arvosta oli pelkillä odotusnäkymillä.


title: Huomen-lehmä

text: Keskustelua geenitekniikan riskeistä ja haasteista ei osattu vielä käydä - sitä saatiin odottaa vuosikymmenen loppupuolelle, jolloin debatti esimerkiksi kloonauksesta (Dolly-lammas) ja GMO-lajikkeiden maahantuonnista käynnistyi.


title: Huomen-lehmä

text: Huomenesta jäi jälki alan kotimaiseen historiaan ja erityisesti Kuopion yliopistoon kertyneiden julkaisujen, rahoituksen ja osaamisen myötä. Esimerkiksi ensimmäistä länsimaista geenilääkettä markkinoille 2009 tuomassa oleva Ark Therapeutics perustuu suurelta osin A.I. Virtanen -instituutin professori Seppo Ylä-Herttualan työhön. Ylä-Herttuala on palkittu Jänteen tavoin Matti Äyräpään palkinnolla. Mikäli lääke saa myyntiluvan, olisi se ensimmäisiä todellisia näyttöjä geeniteknologian kaupallisen potentiaalin lunastamisesta, joita alalla on odotettu Huomenesta lähtien. Joulukuussa 2009 EMEA kuitenkin hylkäsi Ark Therapeuticsin Cerepro-lääkkeen myyntilupahakemuksen, ja tammikuussa 2010 yritys ilmoitti aloittavansa YT-neuvottelut, jotka koskivat 50 % sen työntekijöistä.


title: Koripallon Kreikan cup

text: Koripallon Kreikan cup tai Helleeninen cup on vuosittain järjestettävä Kreikan koripallon cup. Kilpailu on järjestetty vuodesta 1976, ja sarjaa ylläpitää Kreikan koripalloliitto. Vuosina 1995–2004 pelisysteeminä oli Final Four, mutta siitä päätettiin kuitenkin luopua. Cupin menestynein joukkue on Panathinaikos BC neljällätoista mestaruudellaan.


title: Bonthainrotta

text: Bonthainrotta ("Rattus bontanus") on rottien sukuun ("Rattus") kuuluva jyrsijä. Sitä esiintyy vain Sulawesin lounaispuolella Indonesiassa.


title: Karri Kivi

text: Karri Einari Kivi (s. 31. tammikuuta 1970 Turku) on suomalainen jääkiekkovalmentaja ja entinen jääkiekkopuolustaja.


title: Karri Kivi

text: Kivi pelasi juniorina Ilveksen A-nuorten joukkueessa 1986–1988 ennen ammattilaisuraansa SM-liigan Ilveksessä vuosina 1988–1991, TPS:ssä 1991–1992, Ässissä 1992–1997 ja Kärpissä 1998–2001 (I divisioonassa kaudet 1998–2000). Hän pelasi myös Tukholman AIK:ssa kauden 1997–1998.


title: Karri Kivi

text: Pelaajauransa jälkeen Kivi siirtyi valmentajaksi. Kaudesta 2002–2003 lähtien hän oli Ässissä Mika Toivolan kakkosvalmentajana hopeakauteen 2005–2006 saakka. Hän siirtyi kaudeksi 2006–2007 päävalmentajaksi FPS:aan. Vuosina 2007–2009 hän valmensi Ässien A-juniorit hopealle (2008) ja neljänneksi (2009).


title: Karri Kivi

text: Kaudelle 2011–2012 Kivi valittiin Ässien uudeksi päävalmentajaksi. Kivi oli jo aikaisemmin toiminut Ässien liigajoukkueen valmennuksessa apuvalmentajana Ässien senhetkisen urheilujohtajan Mika Toivolan sekä Alpo Suhosen ja Pekka Rautakallion valmennustiimeissä. Kaudella 2012–2013 Kivi valmensi Porin Ässät Suomen mestaruuteen. Kauden jälkeen Kivi palkittiin Kalevi Numminen -palkinnolla kauden parhaana valmentajana.


title: Karri Kivi

text: Kivi toimi Suomen alle 20-vuotiaiden maajoukkueen päävalmentajana 2013–2014. Joukkue voitti vuoden 2014 maailmanmestaruuskilpailuissa kultaa. Toukokuussa 2014 Kivi teki kaksivuotisen sopimuksen KHL-joukkue Traktor Tšeljabinskin kanssa ja jätti nuorten maajoukkueen. Kivi irtisanottiin Traktor Tšeljabinskin päävalmentajan tehtävästä 22.10.2014. 4. marraskuuta 2015 tiedotettiin, että Kivi siirtyy kaudesta 2016–2017 alkaen Tampereen Ilveksen päävalmentajaksi kaksivuotisella kevääseen 2018 kestävällä sopimuksella.


title: Karri Kivi

text: Kivi valittiin vuoden 2013 positiivisimmaksi porilaiseksi, ja samana vuonna hänet palkittiin myös Suomen Jääkiekkoliiton ojentamalla Kalen Kannulla, toukokuussa 2013. Kalen kannu on Kalervo Kummolan lahjoittama erikoispalkinto, joka jaetaan jääkiekkovaikuttajalle merkittävän kiekkoteon johdosta Liiga-gaalassa.


title: .ad

text: .ad on Andorran Internet-maakoodi verkkotunnuksia varten. Sitä hallinnoi Servei de Telecommunicacions d’Andorra. Tunnus otettiin käyttöön vuonna 1996.


title: .ad

text: "Office for State Emblems and Signsin" täytyy esihyväksyä rekisteröinnit.


title: .ad

text: Kolmannen tason tunnuksia .nom.ad käytetään yksityishenkilöiden sivuilla.


title: .ae

text: .ae on Arabiemiraattien Internet-maakoodi verkkotunnuksia varten. Tunnus otettiin käyttöön vuonna 1992 ja sitä hallitsee .ae Domain Administration (aeDA)..ae oli alun perin valtuutettu UUNETille. Myönnettyään, että tunnusta pitäisi hallinnoida maan sisällä, tunnus siirrettiin Etisalatille. Siitä alkaen Etisalat on ollut vastuussa tunnuksen toiminnasta.


title: .ae

text: GITEX 2006:n aikana TRA ilmoitti, että .ae siirretään Etisalat/UAEniciltä TRA:lle.


title: .ae

text: 25. kesäkuuta 2009 valtuuttettuja rekisterinpitäjiä oli 15:


title: .ae

text: Rekisterinpitäjät voivat siirtää tunnuksiaan toiselle sillä ehdolla, että he antavat tunnuksen salasanan. Salasanan voi saada takaisin .aeDA:n nettisivujen kautta password-recovery.aeda.net.ae. Tämän salasanan saamisen jälkeen rekisterinpitäjät voivat toimittaa sen hankitulle rekisterinpitäjälle, joka voi siirtää sen ilman, että on tekemisissä tappiollisen rekisterinpitäjän kanssa.


title: .ae

text: .ae-tunnuksen hinta on 30 USD - 200 USD, riippuen tarjoajasta ja tuen tasosta, ja tunnukseen sisältyvistä palveluista.


title: .ae

text: .ae:n hinnat ovat pudonneet huomattavasti sitten sen käyttöönoton. Ennen elokuuta 2008 Etisalatin tarjoamien tunnusten hinta oli 41 USD vuodessa, kun taas ac.ae, org.ae, gov.ae ja sch.ae tarjosivat sen noin 20 USD hintaan. Kansainväliset tarjoajat veloittivat noin 100-200 USD kattaakseen rekisteröintiprosessin.


title: .ae

text: Elokuun 2008 jälkeen .ae-tunnuksen rekisteröinnin hinta kansainvälisillä tarjoajilla laski niinkin alas kuin 30 USD. Etisalatin hinta on korjaantunut 41 USD.


title: .ae

text: Gitex2008:n aikana aeDA:n tunnuslaskuri näytti yli 90 000 rekisteröityä tunnusta, tehden siitä laajimman Arabian alueen maatunnus-rekisterin.


title: .ae

text: Televiestintäalan ja .ae-tunnuksen hallinnoitsija (aeDA) osoittivat suurta kiinnostusta tehdäkseen UAE:sta ensimmäisen maan, joka tarjoaa tunnuksia arabialaisilla kirjaimilla. Tämä saadaan valmiiksi, kun ICANN saa kaikki valmistelut päätökseen ja ei-latinalaiset kirjaimet tulevat ensi kertaa käyttöön TLD-tasolla.


title: Marco Tuokko

text: Marco Tuokko (s. 27. maaliskuuta 1979 Raisio) on suomalainen uransa päättänyt jääkiekkoilija. Tuokko oli pelipaikaltaan vasen laitahyökkääjä ja hänen mailakätisyytensä oli vasen. Hän pelasi urallaan yli 300 ottelua SM-liigassa ja 200 ottelua Elitserienissä.


title: Marco Tuokko

text: Tuokko on Raision Nuorisokiekon kasvatti. Tuokko pelasi TPS:n riveissä kaudella 1995–1996 B-juniorina SM-sarjassa. Samalla kaudella Tuokko siirtyi I-divisioonassa pelaavan Kiekko-67:n riveihin. Seuraavalla kahdella kaudella Tuokko jatkoi TPS:ssä ja pelasi ensimmäiseksi A-nuorissa ja seuraavalla SM-sarjan B-nuorissa. Hän pelasi samalla kaudella taas Kiekko-67:n riveissä.


title: Marco Tuokko

text: Vuosina 1998–2005 Tuokko pelasi TPS:ssä SM-liigaa voittaen kolme mestaruutta ja yhden hopean. Tuokko siirtyi kaudeksi 2005–2006 Elitserieniin pelaamaan seuraan Mora IK, jota valmensi Harri Rindell. Hän jatkoi seurassa vielä kaksi kautta. Yhdellä kaudella seura putosi korkeimmalta sarjatasolta Allsvenskaniin.


title: Marco Tuokko

text: Kaudella 2008–2009 Tuokko jatkoi Elitserienissä, tällä kertaa MODO Hockeyn riveissä. Sopimus oli kaksivuotinen. Kahden MODO-kauden jälkeen Tuokko palasi vuoden sopimuksella Moraan kesällä 2010.


title: Marco Tuokko

text: Tuokko pelasi ensimmäisen ottelunsa TUTO:n paidassa 15. tammikuuta 2014 tehoin 0+0.


title: Trinkatinrotta

text: Trinkatinrotta ("Rattus burrus") on rottien sukuun ("Rattus") kuuluva intialainen jyrsijälaji. Ensimmäistä kertaa vuonna 1902 havaittu trinkatinrotta on erittäin uhanalainen. Se on endeeminen Intiassa.


title: .fj

text: .fj on Fidžissä vuonna 1992 käyttöönotettu Internet-maatunnus. Tunnusta hallinnoi "University of the South Pacific".


title: Ruskorotta

text: Ruskorotta ("Rattus colletti") on rottien sukuun ("Rattus") kuuluva jyrsijä. Sitä esiintyy vain Australiassa, jossa se on hyvin elinvoimainen.


title: Sulanrotta

text: Sulanrotta ("Rattus elaphinus") on rottien sukuun ("Rattus") kuuluva jyrsijä. Sitä esiintyy vain Indonesiassa.


title: Enganonrotta

text: Enganonrotta ("Rattus enganus") on rottien sukuun ("Rattus") kuuluva jyrsijä. Se on puutteellisesti tunnettu rottalaji Indonesian Enggano-saarelta. Harvinaisuus johtuu rotalle suotuisan elinympäristön katoamisesta Enggano-saarelta.


title: Andrei Potaitšuk

text: Andrei Aleksandrovitš Potaitšuk (, s. 18. elokuuta 1970 Temirtau, Kazahstanin SNT, Neuvostoliitto) on venäläinen entinen jääkiekkoilija.


title: Andrei Potaitšuk

text: Potaitšuk lähti 16-vuotiaana 500 000 asukkaan Temirtausta Moskovaan, jossa hän pelasi seitsemän kauden ajan Krylja Sovetovissa ja opiskeli valmentajaksi. Hän pelasi myös kolme kautta Tšekin Extraligan Sparta Prahassa ennen siirtymistään Suomen SM-liigaan kaudeksi 1997–1998. Hän aloitti HPK:ssa, mutta siirtyi kesken kauden Ässiin, jota hän edusti vuoteen 2000 asti. Kaudet 2000–2003 hän pelasi Kärpissä, jossa hän saavutti viimeisellä kaudellaan SM-hopeaa.


title: Andrei Potaitšuk

text: Suomen reissunsa jälkeen Potaitšuk palasi Venäjälle Moskovan alueen Himikiin, josta hän jatkoi Metallurg Novokuznetskin ja Dmitrovin kautta Krylja Sovetoviin. Potaitšuk pelasi myös Venäjän maajoukkueessa vuoden 1996 MM-kilpailuissa.


title: Andrei Potaitšuk

text: Potaitšuk päätti pelaajauransa kauteen 2007–2008 ja on sittemmin siirtynyt valmennustehtäviin. Kaudella 2008–2009 hän toimi Moskovan Spartakin apuvalmentajana.


title: Filippiinienmetsärotta

text: Filippiinienmetsärotta ("Rattus everetti") on rottien sukuun ("Rattus") kuuluva jyrsijä. Sitä esiintyy vain Filippiineillä, jossa se on hyvin yleinen ja elinvoimainen.


title: .az

text: .az on Azerbaidžanin vuonna 1993 käyttöön ottama Internet-maatunnus. Sitä hallinnoi "Azerbaijan Communications".


title: .az

text: Tunnuksen alidomainit ovat: com.az, net.az, int.az, gov.az, org.az, .edu.az, .info.az, .pp.az, .mil.az, .name.az, .pro.az ja .biz.az.


title: .ph

text: .ph on Filippiinien vuonna 1990 käyttöön ottama Internet-maatunnus. Tunnusta hallinnoi "PH Domain Foundation".


title: .ph

text:
Tunnuksen alidomaineja ovat:
.com.ph, .org.ph, .net.ph, .mil.ph (armeijan käyttöön), .ngo.ph, .i.ph, uni.ph, .edu.ph (opetustarkoituksiin), .gov.ph (hallitus).


title: Amstel Gold Race 2005

text: Amstel Gold Race 2005 oli järjestyksessään 40. maantiepyöräilyn Amstel Gold Race -kilpailu. Se käytiin 251 kilometrin reitillä Maastrichtista Valkenburgiin 17. huhtikuuta 2005.


title: Amstel Gold Race 2005

text: Kylmässä säässä ajettua kilpailua oli käyty kymmenen kilometriä, kun kärkeen oli muodostunut neljän ajajan irtiottoryhmä: Erwin Thijs, Alain Van Katwijk, Andri Hrivko ja Christophe Moreau. 57 kilometrin kohdalla he olivat 12 ja puoli minuuttia pääjoukon edellä. Van Katwijk putosi ryhmästä ensin ja Hrivko 125 kilometrin ajon jälkeen.


title: Amstel Gold Race 2005

text: Léon van Bon hyökkäsi pääjoukosta 193 kilometrin kohdalla saaden muutamaa kilometriä myöhemmin seurakseen Steffen Wesemannin. Thijs ja Moreau olivat tällöin vielä viisi minuuttia karkumatkalla, mutta tulivat tavoitetuksi 220 kilometrin irtioton jälkeen, Kruisbergin nousussa. Seuraavassa nousussa, Eyserboswegissä, Wesemann karkasi Van Bonilta, mutta sai pian seurakseen David Etxebarrian, Mark Lotzin ja Karsten Kroonin. He olivat Keutenbergin nousussa, 12 kilometriä ennen maalia, 35 sekuntia pääjoukon edellä.


title: Amstel Gold Race 2005

text: Yhdeksän kilometriä ennen maalia neljä kärkiajajaa olivat kymmenen sekuntia edellä 30 ajajan suuruista pääjoukkoa. Karkulaiset tavoitettiin juuri ennen kilpailun päättänyttä Caubergin nousua. Rabobank-talli yritti vuorovedolla pedata voittoa kirimiehelleen Oscar Freirelle. Erik Dekkerin ja Karsten Kroonin jälkeen viimeisenä vetomiehenä oli Michael Boogerd. Danilo Di Lucan hyökätessä 300 metriä ennen maalia Boogerd lisäsi vauhtia ja Freire putosi hänen kyydistään. Di Luca ohitti Boogerdin 150 metriä ennen maalia voittaen kilpailun. Boogerd, vuoden 1999 voittaja, sijoittui neljännen kerran Amstel Gold Racessa toiseksi. Mirko Celestino oli kolmas.


title: Katja Kettu

text: Katja Maaria Kettu (ent. "Heikkinen", s. 10. huhtikuuta 1978 Muhos) on suomalainen kirjailija ja animaatio-ohjaaja. Hänen läpimurtoteoksensa oli "Kätilö" (2011), joka sai useita palkintoja ja josta on tehty samanniminen elokuva. Hän sai Finlandia-ehdokkuuden teoksesta "Rose on poissa" vuonna 2018.


title: Katja Kettu

text: Kettu varttui Rovaniemellä Pöykkölän kylässä. Hänen isänsä on kirurgi ja äiti psykologi. Kettu opiskeli Rovaniemellä Lyseonpuiston lukion kuvataidelinjalla, missä hän kiinnostui animaatiosta. Hän opiskeli Turun taideakatemiassa, missä hänen opettajanaan toimi muun muassa virolainen animaattori Priit Pärn. Kettu valmistui animaatio-ohjaajaksi vuonna 2001 ja on opiskellut Suomen kirjallisuutta Tampereen yliopistossa. Lisäksi hän on opiskellut Lontoossa kansallisessa elokuva- ja televisiokoulussa. Kirjoittamisen ja animaatioiden lisäksi Kettu laulaa Confusa-yhtyeessä. Ketun kirjallisia esikuvia ovat muun muassa Timo K. Mukka ja Rosa Liksom. Hänen omaa kielenkäyttöään on verrattu muiden pohjoisten kirjailijoiden kieleen. Vuodesta 2006 Kettu on toiminut muun muassa "Turun Sanomien", "Vihreän Langan", "Voiman", "Lumoojan" ja "Vegaian" kolumnistina.


title: Katja Kettu

text: Ketun esikoisromaani "Surujenkerääjä" (2005) kertoo nuoren naisen kasvukertomuksen ja suvun tarinan. Teos oli ehdolla Helsingin Sanomien kirjallisuuspalkinnon saajaksi. Se sai Tiiliskivi-palkinnon. Ketun toinen romaani "Hitsaaja" (2008) sijoittuu vuoteen 1994 Estonian uppoamisen jälkeiseen aikaan. Se ilmestyi viroksi vuonna 2011.


title: Katja Kettu

text: Ketun läpimurtoteos oli hänen kolmas romaaninsa "Kätilö" (2011), joka sai Kalevi Jäntin palkinnon, Runeberg-palkinnon ja Kiitos kirjasta -mitalin. Teoksen käännösoikeudet on myyty 19 maahan ja sitä on myyty yli 100 000 kappaletta. Syyskuussa 2015 sai ensi-iltansa kirjasta tehty Antti J. Jokisen ohjaama samanniminen elokuva.


title: Katja Kettu

text: Elokuussa 2015 ilmestyi Ketun neljäs romaani "Yöperhonen". Teoksen käännösoikeudet on myyty Bulgariaan, Norjaan, Puolaan, Ruotsiin, Saksaan, Tanskaan, Tšekkiin, Ranskaan, Unkariin ja Viroon. Se käännetään myös marin kielelle. Vuonna 2015 Ketulta ilmestyi myös Jan Anderssonin kanssa tehty sarjakuvaromaani "Peräkammarin poika" (2015). Kettu valitsi vuoden 2015 Sarjakuva-Finlandian voittajan.


title: Katja Kettu

text: Vuonna 2016 ilmestyi Ketun yhdessä valokuvaaja Meeri Koutaniemen ja dokumentaristi Maria Seppälän kanssa tekemä teos "Fintiaanien mailla". Se valittiin ilmestymisvuonnaan Kanava-palkintoehdokkaaksi.


title: Katja Kettu

text: Syksyllä 2017 ilmestyi teos Toinen tuntematon, johon WSOY ja viestintätoimisto Ellun kanat kutsuivat joukon suomalaisia nykykirjailijoita kertomaan, millaisia tarinoita Väinö Linnan Tuntemattoman sotilaan naishahmojen taakse voisi kätkeytyä. Kettu oli yksi kirjailijoista.


title: Katja Kettu

text: Kettu on kertonut joutuneensa vuonna 2008 kaappausyrityksen kohteeksi. Seuraavana vuonna "Voima"-lehteen kirjoittamassaan kolumnissa Kettu sanoi kaappausyrityksen tapahtuneen marraskuussa, mutta joissain lehtihaastatteluissa tapahtuma-ajaksi on mainittu elokuu. Sieppausyrityksen todenperäisyyttä alettiin epäillä vuonna 2012 kun Ketun toimittama naisiin kohdistuvaa seksuaalista vallankäyttöä käsittelevä antologia ilmestyi. "Iltalehti" epäili kaappauskertomusta mainostempuksi viitaten haastattelujen ristiriitaisuuksiin ja siihen, ettei poliisi ollut saanut tapahtumasta rikosilmoitusta. "Kansan Uutiset" arvosteli "Iltalehden" uutisointia ja erityisesti sitä, että lehden toimittajat olivat antologian julkaisutilaisuudessa kirjan sijasta kiinnostuneita vain Ketun kaappauskokemuksesta.


title: Katja Kettu

text: Maaliskuussa 2012 Kettu teki kaappausyrityksestä rikosilmoituksen. Hän kertoi tehneensä rikosilmoituksen sähköisesti heti tapahtuman jälkeen, mutta se ei ilmeisesti ollut tallentunut poliisin järjestelmään. Kettu oli olettanut poliisin luokitelleen tapauksen toivottomaksi selvittää, koska hän ei ollut osannut kertoa yksityiskohtia päällekävijöistä. Vuonna 2015 Kettu myönsi Imagen haastattelussa liioitelleensa tapahtumien kulkua ja kyseen olleen humalaisesta ahdistelusta, jota tapahtuu hänen mukaansa naisille koko ajan.


title: Maciej Lampe

text: Maciej Bolesław Lampe (s. 5. helmikuuta 1985 Łódź) on puolalainen koripalloilija.


title: Maciej Lampe

text: Lampe syntyi Puolassa, mutta varttui Ruotsissa. Hän pystyykin puhumaan ruotsia. Hän pelasi nuoruutensa "Alvik Stockholmissa", josta hän siirtyi 14-vuotiaana pelaamaan Real Madridin nuoriin. Hän pääsi pelaamaan Real Madridin edustusjoukkueeseen kaudella 2001–2002, jolloin hän oli nuorin Euroliiga-pelaaja. Koska hän ei ollut vielä täysin miesten tasolla, hänet lainattiin Complutense-yliopiston joukkueeseen, joka pelasi toiseksi korkeimmalla tasolla.


title: Maciej Lampe

text: Vuoden 2003 NBA-draftissa New York Knicks varasi hänet numerolla 30. Vuonna 2004 hänet vaihdettiin Phoenix Sunsiin, jossa hänestä tuli nuorin pelaaja, joka on koskaan pelannut Phoenixin edustusjoukkueessa runkosarjaottelussa. Kaudella 2004-2005 hän pussitti myös NBA-ennätyksensä: 17 pistettä Milwaukee Bucksia vastaan. 2005 hänet lähetettiin New Orleans Hornetsiin ja 2006 hänet vaihdettiin Houston Rocketsiin. NBA-uransa aikana hän teki keskimäärin 3,4 pistettä ja otti 2,2 levypalloa peliä kohden.


title: Maciej Lampe

text: NBA:sta hän palasi Eurooppaan ja meni pelaamaan ULEB Eurocupia Dynamo Pietariin. Joukkue meni kuitenkin pian konkurssiin, kun Pietarin kaupunki ei pystynyt tukemaan seuraa. Lampe teki sopimuksen Himkin kanssa, jonka kanssa hänellä oli sopimus vuoteen 2011 saakka. Sopimus oli arvoltaan 1,5 miljoonaa euroa.


title: Maciej Lampe

text: Kaudeksi 2009–2010 Lampe siirtyi Maccabi Tel Aviviin yhden vuoden sopimuksella.


title: Zugdidin piirikunta

text: Zugdidin piirikunta () on piirikunta Samegrelo ja Zemo Svanetin hallintoalueella Georgian länsiosassa Abhasian rajalla. Piirikunnassa on noin 172 100 asukasta (2007) ja sen pinta-ala on 682 neliökilometriä. Sen keskus on Zugdidin kaupunki, joka toimii myös koko hallintoalueen pääkaupunkina.


title: Zugdidin piirikunta

text: Enguri-joki virtaa piirikunnan alueella ja laskee Mustaanmereen Anakliassa.


title: Persianlahti Pro League

text: Iran Pro League (, myös Persian Gulf Cup (جام خلیج فارس)) on Iranin jalkapallon pääsarja.


title: Persianlahti Pro League

text: Iranin mestaruudesta on pelattu vuodesta 1973 lähtien. Vuosina 1973–1978 mestaruus ratkottiin Takht Jamshid Cupissa. Vuosina 1978–1989 mestaruudesta ei pelattu. Vuosina 1989–1990 mestaruussarja oli nimeltään Qods League ja vuosina 1991–2001 Azadegan League. Vuodesta 2001 sarjaa on pelattu sen nykyisellä nimellä. Eniten mestaruuksia on teheranilaisseuroilla Persepolis FC:llä (8) ja Esteghlal FC:llä (6).


title: Tuli ja myrkkykatko

text: Tuli ja myrkkykatko () on Diana Wynne Jonesin vuonna 1984 ilmestynyt fantasiaromaani.


title: Tuli ja myrkkykatko

text:
Kirja oli Mythopoeic-palkintoehdokas vuonna 1986 ja se sai Phoenix-palkinnon kunniamaininnan vuonna 2005.
Kirjaa kertoo aikuisuuden kynnyksellä olevasta Pollysta, joka siivotessaan huonettaan huomaa, että hänen muistoissaan on hyvin suuri aukko. Kun Polly ajattelee tätä aukkoa, hän muistaa hämärästi olleensa hautajaisissa Hunsdon-kartanossa ollessaan kymmenenvuotias. Siellä hän tutustui mieheen nimeltä Thomas "Tom" Lynn. Tom pyysi Pollya auttamaan häntä valitsemaan kuusi valokuvaa suuresta valokuvapinosta. Yksi valokuvista on nimeltään: "Tuli ja myrkkykatko" ja Tom antoi tämän valokuvan Pollylle.


title: Tuli ja myrkkykatko

text: Seuraavien vuosien aikana Tom ja Polly tutustuvat toisiinsa paremmin ja Tom lähettää Pollylle kirjoja ja kirjeitä, joissa on tarinoita. Kirjoihin lukeutuvat esimerkiksi Kolme muskettisoturia ja Taru sormusten herrasta -trilogia. Pian, Polly kohtaa myös Tomin ex-vaimon perheen, joka haluaa hänestä eroon. Polly saa selville, että Tomin ex-vaimolla on salaperäisiä voimia, joilla hän pitää Tomia vallassan mutta Tom ei halua puhua asiasta.


title: Tuli ja myrkkykatko

text: Kirjan toisessa takautumassa, kuusitoistavuotias Polly ymmärtää, että hän on aina rakastanut Tomia ja päättää selvittää mitä hänelle on tapahtunut. Saadakseen selville mitä on tapahtunut hän käyttää apunaantaikuutta. Hän päätyy takaisin Hunsdon-kartanolle, jossa kaikki sai alkunsa. Hän tapaa siellä Tomin ex-vaimon, Laurelin, joka kertoo Pollylle (valheellisesti), että Tom on kuolemaisillaan eikä halua nähdä Pollya enää koskaan. Polly suostuu tähän ja lähtee pois.


title: Tuli ja myrkkykatko

text: Kolmen vuoden päästä, Polly istuu "Tuli ja myrkkykatko"-valokuvan edessä ja ymmärtää sen olleen lahja Tomilta. Polly päättää selvittää mitä Tomille on tapahtunut ja hänelle selviää, että kaikki Tomiin liittyvät muistot on pyyhitty pois hänen elämästään. Muistot Tomista ovat poistuneet myös kaikkien niiden mielestä, jotka tunsivat hänet. Polly suuttuu ja vannoo löytävänsä Tomin, miehen, jota hän yhä rakastaa.


title: Tuli ja myrkkykatko

text: Hän saa apua lukemalla vanhoja kansantarinoita ja balladeja, jotka auttavat häntä selvittämään totuuden. Hänelle selviää, että Tom on solmimassa sopimusta Laurelin- keijujen kuningattaren kanssa. Polly päättää estää sopimuksen solmimisen ja voittaa Tomin rakkauden.


title: Marco Polo (lautapeli)

text: Marco Polo on historiallinen seikkailupeli.


title: Marco Polo (lautapeli)

text: Pelissä pelaajat lähtevät Venetsiasta mukanaan 240 besanttia matkassa. He matkaavat joko maa- tai meritietä pitkin kohti Kaanbalikiin, Kublai-kaanin pääkaupunkiin. Siellä jokainen pelaaja saa kaanilta luottamustehtävän, jonka suorittamisen palkkiona he saavat tietoonsa Itämaan Salaisuuden.


title: Marco Polo (lautapeli)

text: Matkalla pelaajat käyvät kauppaa mm. harvinaisista eläimistä ja jalokivistä. Mutta matkalla pelaajat voivat joutua vastatusten merirosvojen tai ryövärien kanssa.


title: Marco Polo (lautapeli)

text: PelilautaPelissä matkustaminen tapahtuu merkittyjen maa- ja merireittejä, kaupunkeja, kaupankäyntipaikkoja ja satamia pitkin.


title: Marco Polo (lautapeli)

text: Pelaajan saapuessa esim. violettiin kaupankäyntipaikkaan, pelaaja nostaa violetista pakasta kortin.


title: Marco Polo (lautapeli)

text: Pelaajien on ennen matkalle lähtöä valittava joko maa- tai merireitti ja ilmoitettava se ennen kompassin pyörittämistä.


title: Marco Polo (lautapeli)

text: Pelaajat etenevät kompassin antaman pisteluvun mukaisesti tai vähemmän, jos pelaaja haluaa pysähtyä kaupankäyntipaikkaan tai menee kolmioon (satamaan), johon on pakko pysähtyä. Satamaan tultaessa pelaaja voi vaihtaa kulkureittiään maalta merelle tai päinvastoin.


title: Marco Polo (lautapeli)

text: Pelaajat voivat myös ohittaa toisensa, mutta eivät voi pysähtyä samaan aikaan samaan kaupunkiin (mutta kaupankäyntipaikkoihin he voivat).


title: Marco Polo (lautapeli)

text: Pelaajat voivat saapua Kaanbalikiin ainoastaan silloin, kun he tuovat mukanaan kolme 80 besantin arvoista kauppatavaraa, lahjana Kublai-kaanille. Pelaajien saavuttua perille, he laittavat nämä kolme korttia näiden omien värikorttipakkojen alimmaisemmaksi.


title: Marco Polo (lautapeli)

text: Kublai-kaani kiittää matkaajia lahjoista ja antaa heille jokaiselle vastalahjana 240 besantin arvoisen Suuren Kaanin Kultaisen Pöydän, joka oikeuttaa pelaajia nostamaan pankista saman suuruisen summan.


title: Marco Polo (lautapeli)

text: Kultaisen Pöydän kortti ilmoittaa pelaajalle sen kaupungin nimen (Manila, Kioto, Mandalay tai Lhassa), jossa hänen pitää suorittaa luottamustehtävänsä. Tämän kaupungin nimi on pidettävä salassa muilta pelaajilta.


title: Marco Polo (lautapeli)

text: Silloin kun pelaaja saapuu luottamustehtävä-kaupunkiinsa, hän paljastaa muille pelaajille tämän kaupungin nimen. Tämän jälkeen Suuren Kaanin Kultaisen Pöydän kortti säilyy luottamustehtävän suorittaneen pelaajan hallussa.


title: Marco Polo (lautapeli)

text: Pelaajan suoritettua tehtävän, hän saa palkinnoksi 240 besantin arvoisen Itämaan Salaisuuden, joka oikeuttaa pelaajan nostamaan pankista kortin arvoisen summan.


title: Marco Polo (lautapeli)

text: Pelaajan on seuraavaksi lähdettävä takaisin Venetsiaan.


title: Marco Polo (lautapeli)

text: Ensimmäinen pelaaja, joka saapuu Venetsiaan mukanaan: rahana, kauppatavaroina, Kultaisena Pöytänä tai Itämaan Salaisuutena, on voittaja.


title: Marco Polo (lautapeli)

text: Pelaajilla on oltava vähintään


title: Marco Polo (lautapeli)

text: Silloin kun kompassin nuoli osoittaa merellä ruutuun merirovot tai maalla ryövärit pelaajan on taisteltava näitä vastaan heittämällä arpanoppia (iso on pelaaja ja pieni merirosvot/ryövärit):


title: Marco Polo (lautapeli)

text: Kultainen Pöytä suojelee pelaajia merirosvojen ja ryöväreiden hyökkäyksissä, joissa pelaaja ei menetä omaisuuttaan. Jos hyökkäys tapahtuu, pelaaja voi taistella niin kauan kunnes voittaa tai ei taistele lainkaan.


title: Marco Polo (lautapeli)

text: Kultaisen Pöydän suojeluvaikutus on voimassa ainoastaan pelaajien suorittaessa luottamustehtävää!


title: Marco Polo (lautapeli)

text: Pelaajat voivat käydä kauppaa ainoastaan kaupankäyntipaikoissa.


title: Marco Polo (lautapeli)

text: Myyminen


title: Marco Polo (lautapeli)

text: Myyminen tapahtuu aina pankissa. Pelaaja, joka saapuu kauppapaikalle voi myydä yhden tai useamman kauppatavarakorteistaan pankille. Pankkiiri maksaa pelaajalle kortissa ilmoitetun summan besantteina ja kortti asetetaan sitä vastaavan värinpakan alimmaisemmaksi.


title: Marco Polo (lautapeli)

text: Ostaminen


title: Marco Polo (lautapeli)

text: Ostaessaan pelaaja voi valita kahden vaihtoehdon väliltä:


title: Marco Polo (lautapeli)

text: Kaupankäyntipaikan väri ilmoittaa pelaajalle sen kauppatavaran, jonka pelaaja voi ostaa. Pelaaja maksaa 20 besanttia pankkiin ja ottaa kyseisen värin pakan päällimmäisen kortin. Jokaiseesa kaupankäyntipaikassa pelaaja voi ostaa 1-3 kauppatavaraa tai voi olla ostamatta mitään.


title: Marco Polo (lautapeli)

text: Jos pelaaja nostaa Hasardikortin, hän näyttää sen muille pelaajille ja tekee, mitä kortti määrää. Käytön jälkeen kortti laitetaan takaisin pakan alimmaiseksi.


title: Marco Polo (lautapeli)

text:
Jos kaupankäynti on jo varattu, uusi kauppias voi määrätä yhden haluamansa pelaajan käymään kauppaa kanssaan.
Tämän tehdessään hän antaa 30 besanttia sille pelaajalle, jonka kanssa hän aikoo käy kauppaa ja nostaa samalla myyjän kädestä yhden kauppatavarakortin (tekstipuoli myyjään päin).
Tämä kaupankäyntitapa oikeuttaa ainoastaan yhden kauppatavaran ostamiseen myyjältä.


title: Läntisen rannan aikakirjat

text: Läntisen rannan aikakirjat ( tai "The Chronicles of the Western Shore") on yhdysvaltalaisen kirjailijan Ursula K. Le Guinin luoma nuorille aikuisille suunnattu fantasiakirjasarja. Kirjasarjaan kuuluu yhteensä kolme kirjaa, "Näkemisen lahja", "Sanan mahti" ja "Muistamisen taito", jotka julkaistiin alun perin vuosina 2004–2007. Jokaisella kirjalla on eri päähenkilöt ja päätapahtumapaikat, mutta niitä yhdistävät jotkin samat sivuhahmot ja paikat. "Läntisen rannan aikakirjat" on kääntänyt suomeksi Kristiina Rikman, joka on kääntänyt myös Le Guinin muita teoksia kuten "Maameren tarinat" -kirjasarjaa. Kirjat kustansi WSOY. Kirjasarjaa julkaistiin suomeksi vuosina 2005–2008. Sarjan ensimmäinen osa "Näkemisen lahja" oli Locus-palkintoehdokkaana vuonna 2005. Kolmas osa "Muistamisen taito" voitti vuoden 2008 Nebula-palkinnon parhaasta romaanista.Ylämaiden hajanaisilla tiluksilla sinnittelee sukuja, joilla on hallussaan syntyperäisiä erityislahjoja. Heillä on sekä elämää ylläpitäviä kykyjä että tuhoisia voimia vääntää sijoiltaan raajoja, halvaannuttaa tai tehdä vihamiehensä kuuromykiksi. Keskenään torailevat valtapiirit joutuvat elämään alituisessa pelossa, että sukuhaarat käyttäisivät voimiaan naapuria vastaan. Nuori Orrec kieltäytyy isänsä, Caspromantin valtarin Canocin pettymykseksi harjoittamasta tappamisen taitojaan. Surmattuaan viattomia luontokappaleita tahattomasti pelkän katseensa voimalla Orrec pyytää isäänsä sitomaan sokaisevan siteen hänen silmilleen; siihen saakka, kunnes poika oppisi hallitsemaan villiä lahjaansa.


title: Läntisen rannan aikakirjat

text: Mutta Orrecin huolet eivät pääty siihen. Drummantin Ogge, mahtavan naapurivaltapiirin johtaja, tarjoaa hänelle puolisoksi casprojen sukuhaarasta periytyvää sukulaistyttöä. Liitto olisi strategisesti tärkeä. Orrec on kuitenkin ehtinyt valita mielitietykseen lapsuudenystävänsä Gryn, jolla puolestaan on taito kutsua eläimiä luokseen, muttei halua saattaa niitä metsästäjien armoille. Loppujen lopuksi selviää, onko Orrecilla todella tuhoamisen/tappamisen taitoa vai onko hän perinyt äitinsä Alamaiden tavallisen ihmisen perimmän.


title: Susan Boyle

text: Susan Magdalane Boyle (s. 1. huhtikuuta 1961) on brittiläinen laulaja ja katolisen kirkon vapaaehtoistyöntekijä, joka tuli julkisuuteen 11. huhtikuuta 2009 esiintyessään televisiossa kilpailijana ITV:n 1-kanavalla "Britain’s Got Talent" -kykyjenetsintäkilpailun kolmannella tuotantokaudella.


title: Susan Boyle

text: Boyle esitti kilpailussa Victor Hugon romaanin "Kurjat" pohjalta tehdyn ”Les Misérables” -musikaalin ensimmäisestä kohtauksesta "Fantine"-hahmon soololaulun ”I Dreamed a Dream”. Suorituksellaan hän ällistytti täysin sekä yleisön että tuomarit, joiden kilpailijan ulkoiseen olemukseen perustuneet ennakko-odotukset olivat mahdollisimman kaukana tämän taitavasta esityksestä.


title: Susan Boyle

text: Boyle oli kilpailun finaalissa ennakkosuosikin asemassa, mutta hän sijoittui siinä lopulta toiseksi hävittyään tanssiryhmä Diversitylle.


title: Susan Boyle

text: Boyle on vuonna 1999 tehnyt omalla kustannuksellaan demonauhan, jossa on kaksi kappaletta: ”Cry Me a River” ja ”Killing Me Softly with His Song”. Tätä nauhaa hän on noihin aikoihin jakanut muutamia kappaleita tuttavilleen.


title: Susan Boyle

text: Samana vuonna Boyle levytti ”Cry Me a River” -blueskappaleen Whitburnin kunnanvaltuuston vuosituhannenvaihteen kunniaksi tuottamalle ”The Millennium Celebration” -nimiselle hyväntekeväisyys-CD:lle, jota painettiin vain 1 000 kappaletta. Sen lisäksi hän on laulanut muun muassa kirkkokuorossa ja karaokekilpailuissa. Hän on maininnut aloittaneensa laulamisen 12-vuotiaana.


title: Susan Boyle

text: Britain’s Got Talent -kilpailun ensimmäisessä esiintymisessään Clyde Auditorium -konserttisalissa Glasgow’ssa Boyle tavoitti 11,8 miljoonan tv-katsojan yleisön. Hän lauloi varmasti ja yleisön suosion saavuttaen, mutta muusta kuin lauluosuudesta oli nähtävissä, ettei hän ollut ammattilainen tai saanut esiintymiskoulutusta. Kilpailussa kysyttäessä hän totesi esikuvakseen Elaine Paigen. Tuomareina kilpailussa olivat Simon Cowell, Amanda Holden ja Piers Morgan.


title: Susan Boyle

text: Kuusitoista päivää myöhemmin hänen kilpailuvideonsa eri versioita YouTubessa oli katsottu jo yli 150 miljoonaa kertaa.


title: Susan Boyle

text: Boyle oli jo ensimmäisen julkisuusviikkonsa aikana haastateltavana useassa Ison-Britannian ja Yhdysvaltain televisiokanavien keskustelu- tai uutisohjelmassa ja myös lyhyesti laulanut niissä "a cappella" eli ilman säestystä.


title: Susan Boyle

text: Susan Boyle syntyi Blackburnissa, West-Lothianissa Skotlannissa yhdeksänlapsisen perheen nuorimmaiseksi. Hänen isänsä Patrick työskenteli kaivoksessa ja äitinsä Bridget pikakirjoittajana. Isä oli myös osa-aikainen laulaja.


title: Susan Boyle

text: Hänen vanhempansa ovat irlantilaisia maahanmuuttajia. Susan Boyle oli neljän veljeksen ja kuuden siskoksen muodostamasta lapsikatraasta nuorin. Lapsista vain kuusi jäi eloon. Susan syntyi äidin ollessa 45-vuotias. Synnytys oli vaikea ja Susan ehti hetken kärsiä hapenpuutteesta. Hänellä on diagnosoitu oppimisvaikeuksia, jotka johtivat koulukiusaamiseen. Häntä kutsuttiin nimellä ”Susie Simple” , mutta hän oppi puolustautumaan ivaajiaan vastaan. Vuonna 2012 diagnoosi kuitenkin korjattiin. Boylella on autismiin kirjoon kuuluva Aspergerin syndrooma ja keskimääräistä korkeampi älykkyysosamäärä. Oireyhtymä on vaikuttanut hänen live-esiintymistensä vähäiseen määrään 2014 lähtien.


title: Susan Boyle

text: Suoritettuaan koulunsa päätteeksi muutaman tutkinnon hän sai kuudeksi kuukaudeksi työtä keittäjänä West Lothianin Collegessa. Tämä jäi hänen ainoaksi työpaikakseen kykykilpailuun saakka. Hän myös osallistui yhteiskunnan järjestämiin koulutusohjelmiin. Toisinaan hän kävi teatterissa kuuntelemassa ammattilaulajia, ja esiintyi itsekin paikallisissa tapahtumissa. Hän kävi äänenkäytönopettaja Fred O’Neilin pitämillä laulutunneilla.


title: Susan Boyle

text: Vuonna 1995 hän kävi Michael Barrymoren ”My Kind of People” -musikaalia varten järjestetyssä koe-esiintymisessä Braeheadin ostoskeskuksessa Glasgow’ssa. Hän on kertonut olleensa liian hermostunut tehdäkseen tuolloin hyvää vaikutusta tuomareihin.  The Guardian -lehden mukaan hän on käynyt Edinburghin ilmaisutaiteen oppilaitosta ja osallistunut Edinburgh Fringe-taidefestivaaleille.


title: Susan Boyle

text: Fred O’Neilin mukaan Susan Boyle luopui The X Factor -nimisen television kykykilpailun koe-esiintymisestä, koska uskoi, että ulkonäkö ratkaisisi valituksi tulemisen, ja oli lähellä luopua myös suunnitelmastaan osallistua Britain’s Got Talent -kisaan. O’Neil kertoi skotlantilaiselle The Scotsman -sanomalehdelle Boylen kanssa käymästään puhelinkeskustelusta, jossa tämä oli todennut olevansa liian vanha tähän nuorten ihmisten kilpailuun. O’Neil oli kuitenkin taivutellut hänet mukaan ohjelmaan.


title: Susan Boyle

text: Susan Boylen isä kuoli 1990-luvulla. Hänen sisaruksensa olivat jo lähteneet kotoa, minkä takia Susan jäi yksin hoitamaan iäkästä äitiään. Tämä kuoli 91 vuoden iässä vuonna 2007. Susan Boyle asuu perheensä kotitalossa kissansa Pebblesin kanssa. Hänen äitinsä oli aina rohkaissut häntä osallistumaan paikallisiin laulukilpailuihin, joita Susan useasti myös voitti. Äiti oli myös yrittänyt taivutella Susania osallistumaan Britain’s Got Talent -kilpailuun patistamalla häntä laulamaan omaa seurakuntaansa suurempien yleisöjen edessä.


title: Susan Boyle

text: Britain’s Got Talentissa esiintymisensä aikoihin Boyle oli työtön, mutta toimi aktiivisesti vapaaehtoistyöntekijänä katolisessa ”Our Lady of Lourdes” -seurakunnassa Blackburnissa.


title: Neverwhere – maanalainen Lontoo

text: Neverwhere – maanalainen Lontoo () on Neil Gaimanin vuonna 1996 julkaistu fantasiaromaani. Se on julkaistu suomeksi vuonna 1998 Mika Kivimäen kääntämänä.


title: Neverwhere – maanalainen Lontoo

text: "Neverwhere" perustuu Gaimanin käsikirjoittamaan samannimiseen televisiosarjaan. Kuvausten aikana hän muokkasi käsikirjoituksesta romaanin, joka julkaistiin samana vuonna televisiosarjan kanssa. Tarina kertoo Lontoon kaupungin alapuolella levittäytyvästä kuvitteellisesta maailmasta, jossa asuu monenlaisia kummajaisia.


title: Neverwhere – maanalainen Lontoo

text: Teos sai Ranskassa Julia Verlanger -palkinnon, se palkittiin parhaana fantasia- tai tieteiskirjana vuonna 1999, ja se oli Mythopoeic-palkintoehdokas vuonna 1998.


title: Neverwhere – maanalainen Lontoo

text: Richard Mayhew on menestyvä nuori mies, joka joutuu maanalaiseen Lontooseen pelastettuaan nuoren tytön, Doorin. Door on Alapuolisesta Lontoosta. Doorin vanhemmat ja sisarukset murhattiin, sillä Doorin isä yritti avata oven Ylä- ja Alapuolisen Lontoon välille, eivätkä tätä kaikki suinkaan hyväksyneet. Richard yrittää ensin auttaa Dooria, mutta murhaajia pakenevan tytön pelastaminen koituu hänelle kohtalokkaaksi.


title: Neverwhere – maanalainen Lontoo

text: "Helsingin sanomien" Jussi Ahlrothin mukaan teos on esimerkki siitä, kuinka sarjakuvien ja novellien taitaja epäonnistuu romaanien kirjoittajana. "Portti"-lehden arvostelussa Erkka Leppänen toteaa, ettei romaani kuulu Gaimanin tuotannon parhaimmistoon. Teos on liiankin rönsyilevä, ja televisiosarjan pohjalta tehty tarina kaipaa kuvia tuekseen. Toni Jerrman kirjoittaa kirjassa "Ulkomaisia fantasiakirjailijoita", että teoksen rikkaat kulissit kätkevät sisäänsä hieman onton tarinan. Rakenteessa ”noudatetaan perusfantasian kliseisintä kaavaa, jossa esineitä keräilemällä ja koettelemuksia voittamalla edetään tehtävän tasolta toiselle”.


title: George Johansson

text: George Johansson (s. 23. huhtikuuta 1946 Tukholma) on ruotsalainen lasten- ja nuortenkirjailija. Hän kirjoittaa science fictionia ja muuta tekniikkaan liittyvää kirjallisuutta lapsille ja nuorille. Hän on ollut toimittajana ruotsalaisissa tekniikka- ja moottoriurheilulehdissä, esimerkiksi Teknikens värld -lehden päätoimittajana 1980-luvulla.


title: Tietoteoreettinen anarkismi

text: Tietoteoreettinen anarkismi ("epistemologinen anarkismi", "metodologinen anarkismi") on tietoteoreettinen näkemys, jonka itävaltalainen tieteen filosofi Paul Feyerabend kehitti opettajansa Karl Popperista poiketen selittämään uutta metodologiaa. Hänen mielestään tiedettä ei voi rajata etukäteen käsittämään vain tietynlaisia totuuksia.


title: Äänitaide

text: Äänitaide on taidetta äänestä, käyttäen ääntä sekä sen mediumina että aiheena.


title: Äänitaide

text: Äänitaide sai alkunsa futuristi Luigi Russolon varhaisista keksinnöistä, joissa hän vuosina 1913–1930 rakensi äänikoneita, jotka toistivat teollisen aikakauden kalketta ja sodankäynnin jyrinää. Varhaista äänitaidetta olivat myös samanaikaiset dadan ja surrealistien kokeilut. Äänitaiteen varhaisiksi edelläkävijöiksi luetaan myös futuristi Filippo Tommaso Marinetti sekä Tristan Tzara ja Kurt Schwitters.


title: Äänitaide

text:
Marcel Duchampin sävellys "Erratum Musical" koostui kolmesta äänestä, jotka laulettiin hatusta vedetyistä nuoteista, mikä oli sattumanvarainen akti. Se vaikutti myöhemmin John Cagen sävellyksiin. Cage sävelsi vuonna 1952 teoksen "4′33″", joka oli neljä minuuttia 33 sekuntia kestävä musiikkiesitys hiljaisuutta (neljä minuuttia 33 sekuntia on 273 sekuntia ja miinus 273 celsiusastetta on absoluuttinen nollapiste).
1950- ja 1960-luvuilla kuvataiteilijat ja säveltäjät, kuten Bill Fontana käyttivät kineettisiä veistoksia ja elektronista mediaa sekä samankaikaisesti live- ja äänitettyä ääntä tutkiakseen ympärillään olevia tiloja.


title: Äänitaide

text: Digitaalisen teknologian myötä äänitaide on muuttunut paljon. Taiteilijat voivat nyt luoda visuaalisia kuvia äänten vastineina, antaa yleisön kontrolloida taidetta painoantureiden, sensoreiden ja ääniaktivointien avulla. Esimerkiksi Lem Finersin teoksessa "Longplayer" ääntä voidaan laajentaa niin, että se resonoi tuhat vuotta.


title: Äänitaide

text: Nykytaiteessa äänitaiteen keskeisellä sijalla ovat erilaiset ääneen, kuulemiseen ja kuuntelemiseen liittyvät kysymyksenasettelut. Äänitaide on perusluonteeltaan poikkitaiteellista ja mediataidetta – äänitysteknologian kehityksellä on ollut merkittävä osuus äänitaiteen kehityksessä.


title: Äänitaide

text: Äänitaide pohtii akustiikkaan, psykoakustiikkaan, ääniympäristöihin ja äänen luokitteluun liittyviä kysymyksiä kuten sitä, minkälaiset äänet ovat meistä miellyttäviä tai mitä melu oikeastaan on. Ääniteokset voivat olla puhtaasti ääniteoksia ilman mitään visuaalista osaa tai ne voivat olla erilaisia installaatioita tai veistoksia. Radiotaide erotetaan nykyään yleensä omaksi erityiseksi äänitaiteen ryhmäkseen. Kokeellinen musiikki tulee usein hyvin lähelle äänitaidetta eikä selvää eroa niiden välille voida aina tehdä. John Cage luetaan säveltäjäksi, mutta monet äänitaiteilijat pitävät häntä tärkeänä esikuvanaan.


title: Äänitaide

text: Euroopassa erityisesti Berliini tunnetaan äänitaiteen keskuksena ja siellä Singuhr hörgalerie, joka on vuodesta 1996 lähtien esitellyt äänitaidetta ainutlaatuisessa vanhassa kirkontornissa sijaitsevassa galleriatilassa.


title: Äänitaide

text:
Merkittävin äänitaiteen esittely Suomessa oli Turussa, Aboa Vetus & Ars Nova -museossa 10.9.–30.10.2010 järjestetty Klangi-näyttely, joka esitteli teoksia seitsemältä ääntä installaatioidensa peruselementtinä käyttävältä taiteilijalta.
Suomessa ääni- ja radiotaiteen edelläkävijänä on ollut Simo Alitalo, joka oli myös yksi Klangi-näyttelyn kuraattoreista ja taiteilijoista.


title: Äänitaide

text: Alitalon ja äänitaiteilija Nigel Helyerin installaatio ”Transit of Venus” oli esillä Kiasmassa 1999 ja Alitalon installaatio ”Kuulumisia” oli esillä Kluuvin galleriassa 2008.


title: Äänitaide

text: Ars 06 -näyttelyssä teoksellaan ollut skotlantilainen Susan Philipsz oli myös esillä Helsingin rautatieasemalle asennetussa ääniteoksessa "Kun päivä laskee" Ihme-produktiossa keväällä 2010. Philipsz on koulutukseltaan kuvanveistäjä, joka sanoo häntä kiinnostavan äänen tilalliset ja veistokselliset ominaisuudet. Philipszin työskentelyn lähtökohtia ovat myös laulun psykologiset vaikutukset, kuten laulun kyky herättää välittömiä tunteita ja muistoja. Hän voitti samana vuonna myös Turner-palkinnon.


title: Äänitaide

text: Turun kulttuuripääkaupunkivuonna 2011 Suomen Akustisen Ekologian Seura järjesti Turussa kuuntelemiseen ja äänitaiteeseen liittyvien taidetapahtumien kokonaisuuden nimeltä "Turku kuuntelee", jonka taiteellisesta suunnittelusta Simo Alitalo vastasi.


title: Lincolnin tuomiokirkko

text: Lincolnin tuomiokirkko tai Lincolnin katedraali () on tuomiokirkko Lincolnissa Englannissa. Varhaisgoottilaista tyyliä, ja tarkemmin sen brittisuuntausta "early Englishia", edustava katedraali rakennettiin 1185–1311 ja se oli vuosina 1311–1549 maailman korkein rakennus.


title: Lincolnin tuomiokirkko

text: Vilhelm Valloittaja määräsi katedraalin rakennettavaksi vuonna 1072, ja nykyinen tuomiokirkko on rakennettu maanjäristyksessä tuhoutuneen tilalle.


title: Pickwick-kerhon jälkeenjääneet paperit

text: Pickwick-kerhon jälkeenjääneet paperit on Charles Dickensin ensimmäinen romaani. Se ilmestyi aluksi kuukausittain ilmestyneen kirjallisuuslehden jatkokertomuksena yhteensä 19 osassa vuosina 1836–1837. Kirja on yksi Dickensin suosituimmista teoksista.


title: Pickwick-kerhon jälkeenjääneet paperit

text: Kirja kertoo herra Samuel Pickwickin perustaman seuran seikkailuista. Seura tekee iloluonteisia tutkimusmatkoja pitkin Englantia. Perustajan lisäksi seuraan kuuluu kolme jäsentä. Lisäksi päähenkilöihin kuuluvat järkevä mutta ovela miespalvelija, tämän isä sekä seuran jäsenten kateellinen vastustaja herra Jingle.


title: Pinzolo

text: Pinzolo on kunta Trenton maakunnassa Alpeilla, Italiassa. Asukkaita Pinzolossa on noin 3 000 ja pinta-alaa 69,36 km². Pinzolo sijaitsee vuoristossa 770 m korkeudella merenpinnasta Val Rendenan laaksossa. Kylän asukastiheys on 45 as/km².


title: Pinzolo

text: Pinzolossa vierailee talvisin paljon turisteja talviurheilun parissa; hiihtämässä ja laskettelemassa. Kesäisin alueella järjestetään maastopyöräilykisoja.


title: Amstel Gold Race 2004

text: Amstel Gold Race 2004 oli järjestyksessään 39. maantiepyöräilyn Amstel Gold Race -kilpailu. Se käytiin 251 kilometrin reitillä Maastrichtista Valkenburgiin 18. huhtikuuta 2004.


title: Amstel Gold Race 2004

text: Kilpailu alkoi aurinkoisessa säässä, voimakkaan etelätuulen puhaltaessa, ja myöhemmin päivän aikana satoi vettäkin. Erik Dekker, Johan Van Summeren ja Jan Kuyckx lähtivät irtiottoon 15 kilometrin ajon jälkeen. He olivat 48 kilometrin kohdalla kolme minuuttia edellä pääjoukkoa, johon Dekker hetkeä myöhemmin palasi Rabobank-tallinsa määräyksestä. Van Summerenin ja Kuyckxin ero takaa-ajajiin oli parhaimmillaan, 105 kilometrin ajon jälkeen, yhdeksän minuuttia 40 sekuntia.


title: Amstel Gold Race 2004

text: Rolf Aldag ja Karsten Kroon ohittivat Bemelerbergin nousussa Kuyckxin ja hetkeä myöhemmin Van Summerenin. Pääjoukko puolestaan tavoitti Aldagin ja Kroonin 46 kilometriä ennen maalia, pitkälti Fassa Bortolo -tallin vetotyön ansiosta.


title: Amstel Gold Race 2004

text: Matthias Kessler käynnisti ratkaisevan irtioton Eyserboswegissa 20 kilometriä ennen maalia saaden mukaansa Paolo Bettinin, Michael Boogerdin, Davide Rebellinin, Peter Van Petegemin ja Danilo Di Lucan. Rebellin hyökkäsi Frombergissa, 17 kilometriä ennen maalia, päästen irti yhdessä Boogerdin kanssa. Kaksikko pysyi karkumatkalla loppuun saakka. Kilpailun päättäneessä Caubergin nousussa Rebellin ajoi edellä, kunnes Boogerd hyökkäsi 350 metriä ennen maalia. Rebellin pystyi kuitenkin helposti ohittamaan hänet viimeisen sadan metrin aikana saavuttaen uransa kolmannen maailmancupin osakilpailuvoiton. Bettini sijoittui kolmanneksi.


title: Racing Engineering

text: Racing Engineering on espanjalainen autourheilutalli. Talli kilpailee GP2 ja Espanjan Formula 3 -sarjoissa. Talli on voittanut tallien mestaruuden kuusi kertaa Espanjan F3 -sarjassa ja kuljettajien mestaruuden kaksi kertaa GP2-sarjassa ja kolme kertaa Espanjan F3-sarjassa.


title: Racing Engineering

text: • GP2-finaali 2011 oli GP2-kauden 2011 ulkopuolinen finaali.


title: Sastamalan seurakunta

text: Sastamalan seurakunta on evankelis-luterilainen seurakunta, joka toimii Sastamalan kaupungissa Pirkanmaalla. Se kuuluu Turun arkkihiippakuntaan. Seurakunta syntyi vuoden 2009 alussa Keikyän, Kiikan, Mouhijärven ja Vammalan seurakuntien yhdistyessä, samalla kun Mouhijärven ja Äetsän kunnat sekä Vammalan kaupunki yhdistyivät Sastamalan kaupungiksi. Samassa yhteydessä Keikyän ja Kiikan seurakuntien muodostama Äetsän seurakuntayhtymä purettiin. Näistä Vammalan seurakunta oli syntynyt vuonna 2004 Karkun ja Tyrvään seurakuntien yhdistyessä. Vuonna 2013 mukaan liittyi vielä Kiikoisten seurakunta. Seurakuntaan kuuluu kuusi kappeliseurakuntaa, Karkku, Keikyä, Kiikoinen, Kiikka, Mouhijärvi ja Suodenniemi.


title: Sastamalan seurakunta

text: Seurakunnalla on jäseniä 20 043 ja työntekijöitä noin 80.


title: Sastamalan seurakunta

text: Seurakunnan ensimmäiseksi kirkkoherraksi valittiin toukokuussa 2009 Ari Paavilainen. Seurakunnan alkuaikoina kirkkoherran virkaa hoitivat sijaisina Hannu Kilpeläinen, Lauri Salminen ja Lasse Hautala. Uudeksi kirkkoherraksi ehdolla olivat Someron seurakunnan kirkkoherra Asko Ojakoski, Kiikan seurakunnan kappalainen Jouni Pihlajamaa ja Tampereen Hervannan seurakunnan kappalainen Ari Paavilainen.


title: Sastamalan seurakunta

text: Seurakunnalla on yksitoista kirkkoa:Seurakuntataloja on Karkussa, Kiikoisissa, Kiikassa, Keikyässä, Mouhijärvellä, Suodenniemellä ja Vammalassa. Leirikeskuksia on kolme: Leiriaho Kiikassa, Leirimaja Vammalan Houhajärvellä ja Salmi Suodenniemellä. Lisäksi Vammalassa seurakunnalla on virastotalo.


title: Sastamalan seurakunta

text: Vammalassa olevan Tyrvään Pappilan seurakunta myi 2014 yksityiseen omistukseen ja siitä on tulossa kulttuurin kohtauspaikka.


title: Cavedine

text: Cavedine on kunta Italiassa, Trenton maakunnassa. Kylän asukasluku on noin 2 991 asukasta, pinta-ala 38,3 km² ja asukastiheys 78 as/km². Trenton kaupunkiin on Cavedinesta matkaa noin 14km koilliseen. Naapurikuntia ovat Trento, Lasino, Dro, Cimone, Villa Lagarina ja Drena.


title: Cavedine

text: Cavedine sijaitsee 504 m merenpinnan yläpuolella.


title: Ford Seattle-ite

text: Ford Seattle-ite on polttokennoauton prototyyppi, jonka valmisti amerikkalainen Ford.


title: Ford Seattle-ite

text: Ford esitteli Seattle-ite -konseptimallin henkilöauton vuoden 1963 Maailmannäyttelyssä. Konsepti oli muotoilultaan äärimmäisen futuristinen, mikä oli ajalle tyypillistä. Ford vei futuristisuuden kuitenkin muotoilua pidemmälle, sillä auton voimanlähteenä oli valittavana ydinreaktori tai polttokenno, jollaista oli käytetty aiemmin lähinnä vain Apollo -avaruusaluksissa. Auto oli niin paljon aikaansa edellä, ettei kumpikaan voimanlähde ole vieläkään suuren yleisön saatavilla.


title: Craig Busch

text: Craig Busch, lempinimeltään ""The Lion Man"" ("Leijonamies") on kissaeläinekspertti ja tv-henkilö Yhdysvalloista. Nykyään Craig asuu Uudessa-Seelannissa. Hän omisti ennen "Zion Wildlife Gardens"-nimisen suurille kissaeläimille, lähinnä leijonille ja tiikereille tarkoitetun turvakodin.


title: Craig Busch

text: Craig vietti nuoruutensa Utahissa vuoristoisella alueella puumien parissa. Hän kiinnostui kissaeläimistä, ja haki töihin Hollywoodin elokuvastudioille eläinten käsittelijäksi.


title: Craig Busch

text: Hän on esiintynyt muun muassa Suomessakin esitetyssä "Leijonamies"-tv-sarjassa (engl. Lion man), joka nimensä mukaisesti käsittelee leijonia.


title: Yhdysvaltain 7. laivasto

text: Yhdysvaltain 7. laivasto () on USPACOMin alainen merivoimien yksikkö, jonka toiminta-aluetta ovat läntinen Tyynimeri ja Intian valtameri. Sen yksiköt on sijoitettu Japaniin ja Etelä-Koreaan.


title: Yhdysvaltain 7. laivasto

text: 7. laivasto perustettiin 15. maaliskuuta 1943 nimeämällä uudelleen Eteläisen Tyynenmeren osasto. Laivasto osallistui toisen maailmansodan aikana Leytenlahden ja Filippiinien taisteluihin.


title: Yhdysvaltain 7. laivasto

text: Toisen maailmansodan jälkeen 1. tammikuuta 1947 laivasto sai uuden nimen ”Läntisen Tyynenmeren merivoimien joukot” ("Naval Forces Western Pacific"). 19. elokuuta 1949 – ennen Korean sodan alkua – laivaston nimeksi palautettiin U.S. Seventh Task Fleet, joka muutettiin nykymuotoon 11. helmikuuta 1950.


title: Yhdysvaltain 7. laivasto

text: 7. laivasto on osallistui jokaiseen merkittävään Korean sodan tapahtumaan. Sen Task Force 77:n lentotukialukselta lähetettiin ensimmäiset taisteluihin osallistuneet tukialussuihkukoneet ja se tuki maihinnousuja Inchoniin. Taistelulaivat Missouri, New Jersey, Iowa ja Wisconsin olivat vuorollaan laivaston lippulaivana Korean sodan aikana. Vietnamin sodan aikana se teki lentotukialusiskuja, antoi tulitukea laivatykistöllä ja suoritti maihinnousuja, partiointia ja tiedustelua. Vuoden 1973 laivasto raivasi miinoja Pohjois-Vietnamin rannikolta.


title: Yhdysvaltain 7. laivasto

text: Irakin miehitettyä Kuwaitin 2. elokuuta 1990 presidentti George Bush määräsi laivaston tukemaan USCENTCOMin operaatioita. Operaatio Desert Shield/Desert Stormin aikana laivaston komentaja komensi suurinta osastoa sitten toisen maailmansodan, joihin kuului parhaimmillaan 130 Yhdysvaltain ja 50 liittoutuneiden alusta, mukaan lukien kuusi lentotukialusryhmää, kaksi taistelulaivaa ja 31 maihinnousualusta.